cyanic-selkie/wikianc huggingface dataset:
കമ്പ്യൂട്ടർ ആർക്കിടെക്‌ചർ
പൊതു അവലോകനം
കം‌പ്യൂട്ടർ ആർക്കിടെക്‌ചറിനു പ്രധാനമായും മൂന്നു ഉപവിഭാഗങ്ങളാണുള്ളത് ഇവിടെ പരിഗണിക്കുന്നത് ഇൻസ്ട്രക്ഷൻ സെറ്റ്,മെമറി അഡ്രസ് മോഡ്സ്, പ്രോസസർ റെജിസ്റ്റേർസ്, കൂടാതെ അഡ്രസ്,ഡേറ്റാ ഫോർമാറ്റ് എന്നിവയാണ്.ഇൻസ്ട്രക്ഷൻ സെറ്റിൽ  അരിത്മെറ്റിക്,ലോജിക്,മെമറി റഫറൻസ്,കൻട്രോൾ ഫ്ലൊ എന്നീ തരത്തിലുള്ള ഇൻസ്ട്രക്ഷനുകൾ ആണോ എന്ന് വിവരിക്കുന്നു.നിരവധി അഡ്രസിങ് മോഡുകളുണ്ട്,ഡയറക്റ്റ്,ഇൻഡയറക്റ്റ്,പിസി റിലേറ്റിവ് എന്നിങ്ങനെ,ഇവയെ വിവരിക്കുന്നതാണ് അഡ്രസ് മോഡ്സ്.സി.പി.യുവിന്റെ ഒരു ഭാഗം ശേഖരിച്ചുവെക്കാൻ ഉപയോഗിക്കുന്നതാണ് ഒരു റജിസ്റ്റർ.ഇതിന്റെ പ്രധാനഗുണം എന്തെന്നാൽ വിവരം തിരികെ കിട്ടാൻ എളുപ്പമാണെന്നതാണ്.റജിസ്റ്ററുകൾ ഡേറ്റ,അഡ്രസ്,കണ്ടീഷണൽ എന്നിങ്ങനെ പലവിധത്തിലുണ്ട്.
ഐ.എസ്.എയും മൈക്രോ ആർക്കിടെക്‌ചറും വ്യക്തമാക്കി കഴിഞ്ഞാൽ അടുത്ത ഘട്ടം ഹാർഡ്‌വെയറിലേക്ക് സിസ്റ്റത്തിന്റെ രൂപം നൽകുക എന്നതാണ്.ഈ പ്രവൃത്തിയെ പറയുന്ന പേരാണ് ഇം‌പ്ലിമെന്റേഷൻ.ഇത് നടപ്പിലാക്കുന്നത് 3 ഘട്ടങ്ങളിലായിട്ടാണ്. സി പി യുവിൽ ഉള്ള എല്ലാ ഇം‌പ്ലിമെന്റേഷൻ പ്രവർത്തനങ്ങളെ ഒരുമിച്ച് സി.പി.യു ഡിസൈൻ എന്ന് പറയുന്നു.
ചരിത്രം
ആർകിടെക്‌ചർ എന്ന പദത്തിന്റെ ആദ്യ സൂചന ഐ ബി എം സിസ്റ്റം/360യെ  വിവരിക്കുന്ന 1964 ലെ ഒരു ലേഖനത്തിൽ ആണ് ഉള്ളത്. ഈ ലേഖനത്തിൽ ആർകിടെക്‌ചർ എന്നതു കൊണ്ട് ആട്രിബ്യൂടുകളുടെ ഒരു കൂട്ടത്തെ ആണ് ഉദ്ദേശിക്കുന്നത്.
ജോൺ ബാപ്‌റ്റിസ്റ്റ്‌ ദി ല സാലെ
ക്രൈസ്തവസഭയിലെ ഒരു വിശുദ്ധനാണ് ജോൺ ബാപ്‌റ്റിസ്റ്റ്‌ ദി ല സാലെ (1651 ഏപ്രിൽ 30 - 1719). ഇൻസ്റ്റിറ്റിയൂട്ട്‌ ഓഫ്‌ ദി ബ്രദേഴ്‌സ്‌ ഓഫ്‌ ദി ക്രിസ്റ്റ്യൻ സ്‌കൂളിന്റെ സ്ഥാപകനും ക്രൈസ്‌തവ അദ്ധ്യാപകരുടെ മദ്ധ്യസ്ഥനുമാണ് വിശുദ്ധൻ.
ജീവിതരേഖ
ഫ്രാൻസിലെ റീംസിൽ 1651 ഏപ്രിൽ 30 ന്‌ ധനികരായ മാതാപിതാക്കളുടെ മൂത്തമകനായി ജനിച്ചു. മാതാപിതാക്കളുടെ വിയോഗം മൂലം കുടുംബത്തിന്റെ പൂർണ്ണ ഉത്തരവാദിത്തം ജോണിന്‌ ഏറ്റെടുക്കേണ്ടി വന്നു. 1678 ഏപ്രിൽ 9 -ന്‌ ജോൺ പൗരോഹിത്യവും, തുടർന്ന് രണ്ടുവർഷങ്ങൾക്ക്‌ ശേഷം തിയോളജിയിൽ ഡോക്‌ടറേറ്റും കരസ്ഥമാക്കി.
അക്കാലത്ത് അധികമാളുകളും ആഡംബരത്തിലും, കുറെയധികം ജനങ്ങൾ ദാരിദ്ര്യത്തിലും വസിച്ചിരുന്ന അന്തരീക്ഷമായിരുന്നു നിലനിന്നിരുന്നത്. ദരിദ്രരിൽ പലർക്കും തങ്ങളുടെ കുട്ടികൾക്ക് പ്രാഥമിക വിദ്യാഭ്യാസം പോലും നൽകുവാൻ സാധിച്ചിരുന്നില്ല. ഇത്തരത്തിലുള്ള സാമൂഹികമായ അടിമത്തത്തിൽ നിന്നും ഈ സമൂഹത്തെ രക്ഷിക്കണമെന്ന്‌ ജോൺ ആഗ്രഹിക്കുകയും പുതിയൊരു സമൂഹത്തിന്‌ രൂപം നൽകുകയും ചെയ്തു. ഇത് ബ്രദേഴ്‌ സ്‌ ഓഫ്‌ ദി ക്രിസ്റ്റ്യൻ സ്‌കൂൾ എന്നറിയപ്പെടുന്നു.
ഇത്തരം പ്രവർത്തനങ്ങൾക്ക് അദ്ദേഹത്തിന് സഭാധികാരികളിൽ നിന്നും പലവിധത്തിലുള്ള എതിർപ്പുകളും നേരിടേണ്ടിവന്നു. എങ്കിലും ജോണും സഹപ്രവർത്തകരും ചേർന്ന് ഫ്രാൻസിൽ കൂടുതലിടങ്ങളിലും വിദ്യാഭ്യാസസ്ഥാപനങ്ങൾ ആരംഭിച്ചു. ദരിദ്രർക്ക്‌ മികവാർന്ന വിദ്യാഭ്യാസം നൽകുക എന്നതായിരുന്നു ജോണിന്റെ ലക്ഷ്യം. ഇത്തരത്തിൽ ക്രൈസ്തവ അദ്ധ്യാപകർക്ക് പരിശീലന പരിപാടികളും സംഘടിപ്പിച്ചു. ദൈവവിളി, ദൗത്യം എന്നീ തലങ്ങളിൽ അദ്ധ്യാപനത്തെ കാണുവാൻ ഇത് പലരിലും പ്രചോദനം നൽകി. ഇത്തരത്തിലുള്ള ട്രെയിനിംഗ്‌ കോളജുകളും മറ്റു തരത്തിലുള്ള വിദ്ധ്യാഭ്യാസസ്ഥപനങ്ങളും യൂറോപ്പിൽ വ്യാപകമാകുവാൻ കാരണം ജോണിന്റെ പ്രവർത്തനങ്ങൾ ആയിരുന്നു.
പുറത്തേക്കുള്ള കണ്ണികൾ
വർഗ്ഗം:1651-ൽ ജനിച്ചവർ വർഗ്ഗം: 1719-ൽ മരിച്ചവർ വർഗ്ഗം:ഏപ്രിൽ 30-ന് ജനിച്ചവർ വർഗ്ഗം:കത്തോലിക്കാസഭയിലെ വിശുദ്ധർ
ജി.പി. പിള്ള
പ്രമുഖനായ പത്രാധിപരും തിരുവിതാംകൂറിലെ ആദ്യത്തെ കോൺഗ്രസ് നേതാവും മലയാളി മെമ്മോറിയൽ സമർപ്പണത്തിന്റെ മുന്നണിപ്പോരാളിയുമായിരുന്നു ബാരിസ്റ്റർ '''ജി.പി. പിള്ള എന്ന ജി. പരമേശ്വരൻ പിള്ള''' (26 ഫെബ്രുവരി 1864 - 1903). തിരുവിതാംകൂറിലെ ആദ്യത്തെ ബാരിസ്റ്റർ, തിരുവിതാംകൂറിൽനിന്നും ആദ്യമായി ഇംഗ്ലണ്ടിൽ പോയി രാഷ്ട്രീയ പ്രവർത്തനം നടത്തിയ കോൺഗ്രസ് നേതാവ്, ഇന്ത്യൻ നാഷണൽ കോൺഗ്രസ്സിന്റെ സെക്രട്ടറിസ്ഥാനം വഹിച്ച ആദ്യത്തെ തിരുവിതാംകൂറുകാരൻ, ഇംഗ്ലണ്ടിലും ഇന്ത്യയിലും ശ്രദ്ധയാകർഷിച്ച വാഗ്മി, എഴുത്തുകാരൻ, 'എഡിറ്റർമാരുടെ എഡിറ്റർ' എന്നു പത്രങ്ങൾ വിശേഷിപ്പിച്ച 'മദ്രാസ് സ്റ്റാൻഡേർഡ്' എന്ന ഇംഗ്ലീഷ് പത്രത്തിന്റെ പത്രാധിപർ, തിരുവിതാംകൂറിലെ ആദ്യത്തെ ജനകീയ വിപ്ലവമായ മലയാളി മെമ്മോറിയലിന്റെ ഉപജ്ഞാതാവ്, ഈഴവരും മറ്റു പിന്നാക്ക സമുദായങ്ങളും അനുഭവിക്കുന്ന കഷ്ടപ്പാടുകൾ ബ്രിട്ടീഷ് പാർലമെന്റിൽ ഉന്നയിക്കാൻ ഡോ. പൽപ്പുവിന്റെ അഭ്യർഥനപ്രകാരം സ്വാമി വിവേകാനന്ദന്റെ കത്തുമായി ഇംഗ്ലണ്ടിലേക്ക് പോയ സാമൂഹിക പരിഷ്‌കർത്താവ് തുടങ്ങി നിരവധി രംഗങ്ങളിലെ ശ്രദ്ധേയമായ വ്യക്തിത്വമായിരുന്നു അദ്ദേഹം.
ജീവിതരേഖ
പരമേശ്വരൻ പിളള എന്ന ജി.പി. പിളള തിരുവനന്തപുരത്ത് 1864 ഫെബ്രുവരി 26 ന് ജനിച്ചു. തിരുവിതാംകൂർ ദിവാനായിരുന്ന രാമയ്യങ്കാരുടെ ഭരണത്തെ വിമർശിച്ച് ധാരാളം ലേഖനങ്ങൾ ‘വെസ്റേൺ സ്റാറിൽ’ പ്രസിദ്ധീകരിച്ചതിനാൽ തിരുവനന്തപുരം മഹാരാജാസ് കോളേജിൽ നിന്നും പുറത്താക്കി. ധാരാളം രാഷ്ട്രീയ ലേഖനങ്ങൾ എഴുതിയിരുന്നു. 1884 ൽ സ്വരാജ്യ സ്നേഹി എന്ന പേരിൽ ലേഖനങ്ങളെഴുതി പ്രസിദ്ധപ്പെടുത്തി. 1894 ൽ ഇന്ത്യൻ നാഷണൽ കോൺഗ്രസ്സിന്റെ സെക്രട്ടറിസ്ഥാനം വഹിച്ച ജി.പി.യാണ് ദക്ഷിണാഫ്രിക്കയിൽ ഗാന്ധിജി നടത്തുന്ന സമരത്തെപ്പറ്റി ഇന്ത്യയിൽ വ്യാപകമായ പ്രചാരണം സംഘടിപ്പിച്ചത്. 1896 ൽ ഗാന്ധിജി, ഇന്ത്യ സന്ദർശനത്തിനെത്തിയപ്പോൾ മദ്രാസിൽ വെച്ച് ജി.പി.യെ കണ്ടു. ദക്ഷിണാഫ്രിക്കൻ പ്രശ്‌നത്തിൽ ജി.പി. കാണിക്കുന്ന താത്പര്യം ഗാന്ധിജിയെ അത്ഭുതപ്പെടുത്തി. സമരത്തെപ്പറ്റി ഉപദേശങ്ങൾ നല്കാൻ, തന്നെ അദ്ദേഹത്തിന്റെ ഓഫീസിലേക്ക് ക്ഷണിച്ചുവെന്നും 'മദ്രാസ് സ്റ്റാൻഡേർഡ് എന്ന പത്രം തന്നെ തനിക്ക് വിട്ടുതന്നുവെന്നും ഗാന്ധിജിതന്നെ ആത്മകഥയിൽ രേഖപ്പെടുത്തിയിട്ടുണ്ട്. 1887-ൽ കണ്ണിമേറാ പ്രഭുവിന്റെ തിരുവിതാംകൂർ സന്ദർശനത്തോടനുബന്ധിച്ച് എഴുതിയ “മദിരാശി ഗവർണ്ണർ കണ്ണിമേറാ പ്രഭുവിന് ഒരു തുറന്ന കത്ത്”, “തിരുവിതാംകൂർ തിരുവിതാംകൂറുകാർക്ക്” എന്നിവ പ്രശസ്തം. മലയാളി മെമ്മോറിയലിന്റെ പിന്നിലുള്ള ആവേശവും രാഷ്ട്രീയ പ്രബുദ്ധതയും ഇദ്ദേഹമായിരുന്നു. 1892 മുതൽ ‘മദ്രാസ് സ്റാൻഡേർഡ്’ എഡിറ്റ് ചെയ്യുകയും അതൊരു ദേശീയ ദിനപത്രമായി മാറുകയും ചെയ്തു. ബാലഗംഗാധര തിലകൻ, ഗോഖലെ, ദാദാഭായി നവറോജി, സുരേന്ദ്രനാഥ ബാനർജി, ഫിറോസ്ഷാ മേത്ത, ഡബ്ല്യു.സി. ബാനർജി തുടങ്ങിയ ആദ്യകാല ദേശീയ നേതാക്കളുടെ സഹപ്രവർത്തകനായിരുന്നു പിള്ള. എന്റെ സത്യാന്വേഷണ പരീക്ഷണങ്ങൾ എന്ന ഗാന്ധിജിയുടെ ആത്മകഥയിൽ സ്നേഹപൂർവ്വം പരാമർശിയ്ക്കപ്പെട്ട അപൂർവ്വം മലയാളികളിൽ ഒരാളുമാണ് ജി.പി. പിള്ള.
ദക്ഷിണാഫ്രിക്കൻ പ്രശ്‌നത്തിൽ ഗാന്ധിജിയുടെ ഉപദേശകനും ഗാന്ധിജി തന്റെ ആത്മകഥയിൽ പറയുന്ന ഏക മലയാളിയുമാണ് ജി.പി. പിള്ള. . 1902ൽ ബാരിസ്റ്റർ പഠനം പൂർത്തിയാക്കി ലണ്ടനിൽനിന്നും എത്തിയ ജി.പി. തിരുവനന്തപുരത്തായിരുന്നു പ്രാക്ടീസ് ആരംഭിച്ചത്. എന്നാൽ, ക്ഷയരോഗം ഗുരുതരമായി ബാധിച്ച് ചികിത്സക്കായി കൊല്ലത്തേക്കു പോയി. ഡോക്ടർ പീറ്റർ ലക്ഷ്മണനായിരുന്നു അദ്ദേഹത്തെ ചികിത്സിച്ചത്. 1903 മെയ് 21ന് മുപ്പത്തൊമ്പതാം വയസ്സിൽ ജി.പി. അന്തരിച്ചു.
മലയാളി മെമ്മോറിയൽ
ശ്രീമൂലം തിരുനാൾ മഹാരാജാവിന്റെ കാലത്ത് തിരുവിതാം‌കൂറിൽ ഉയർന്ന ഔദ്യോഗിക സ്ഥാനങ്ങളിൽ മലയാളികൾക്ക് പ്രാധാന്യം വേണമെന്ന ആവശ്യവുമായി 1891 ജനുവരിമാസം അന്നത്തെ മഹാരാജാവിന്‌ നൽകിയ നിവേദനമാണ്‌ മലയാളി മെമ്മോറിയൽ എന്നപേരിൽ അറിയപ്പെടുന്നത്. ആ കാലഘട്ടത്തിൽ തിരുവിതാം‌കൂറിലെ ഉയർന്ന ഔദ്യോഗിക പദവികൾ വഹിച്ചിരുന്നത് തമിഴ് ബ്രാഹ്മണർ ആയിരുന്നു. ഇതിനെതിരെ തിരുവിതാം‌കൂർ തിരുവിതാംകൂർകാർക്ക് എന്ന ആശയത്തിന്റെ ഉപജ്ഞാതാവായ ബാരിസ്റ്റർ ജി.പി.പിള്ള, കെ.പി. ശങ്കരമേനോൻ, സി.വി. രാമൻപിള്ള തുടങ്ങിയവരുടെ നേതൃത്വത്തിൽ 10028ൻ പേരുടെ ഒപ്പ് ശേഖരിച്ച് മഹാരാജാവിനു നൽകുകയും ചെയ്തു. കൂടാതെ ഉദ്യോഗങ്ങളിൽ നാട്ടുകാർക്ക് ജാതി-മത പരിഗണനയില്ലാതെ മുൻഗണന നൽകുകയും നിയമനങ്ങളിൽ ആനുപാതിക പ്രാധിനിത്യം വേണമെന്നും ഈ നിവേദനത്തിലെ മുഖ്യ ആവശ്യങ്ങളിൽ പെടുന്നു.
അവലംബം
വർഗ്ഗം:കേരളത്തിലെ സാമൂഹ്യ നവോത്ഥാന നായകർ വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ഫെബ്രുവരി 26-ന് ജനിച്ചവർ വർഗ്ഗം:1864-ൽ ജനിച്ചവർ വർഗ്ഗം:തിരുവനന്തപുരം ജില്ലയിൽ ജനിച്ചവർ വർഗ്ഗം:മേയ് 21-ന് മരിച്ചവർ വർഗ്ഗം:1903-ൽ മരിച്ചവർ
ടി.കെ. രാജീവ് കുമാർ
കോട്ടയത്തു ജനിച്ച ഒരു മലയാളചലച്ചിത്രസം‌വിധായകനാണ് ടി കെ രാജീവ് കുമാർ (ജനനം 1964, സെപ്റ്റംബർ 20). കേരളസംസ്ഥാന ചലച്ചിത്രപുരസ്കാരവും, ദേശീയ ചലച്ചിത്രപുരസ്കാരവും ലഭിച്ചിട്ടുള്ള സം‌വിധായകനാണ് ഇദ്ദേഹം. 2003 മുതൽ 2006 വരെ കേരളസംസ്ഥാന ചലച്ചിത്ര അക്കാദമിയുടെ ചെയർമാനായിരുന്നു ഇദ്ദേഹം. കൂടാതെ ഇൻറർനാഷണൽ ഫിലിം ഫെസ്റ്റിവൽ ഓഫ് കേരളയുടെ അദ്ധ്യക്ഷൻ കൂടിയാണ് ഇദ്ദേഹം.
ആദ്യകാല ജീവിതം
തിരുവനന്തപുരത്തുള്ള യൂണിവേഴ്സിറ്റി കോളേജിൽ നിന്നാണ് രാജീവ് കുമാർ ബിരുദ പഠനം പൂർത്തിയാക്കിയത്. തുടർന്ന് ഇദ്ദേഹം സ്റ്റേറ്റ് ബാങ്ക് ഓഫ് ട്രാവൻകൂറിൽ ജോലിയിൽ പ്രവേശിച്ചു. നവോദയ അപ്പച്ചൻ നിർമ്മിച്ച് 1984-ല് പുറത്തിറങ്ങിയ മൈ ഡിയർ കുട്ടിച്ചാത്തൻ എന്ന സിനിമയുടെ സം‌വിധായകനായിരുന്ന ജിജോ പുന്നൂസിന്റെ കൂടെ സഹസം‌വിധായകനായാണ് രാജീവ് കുമാർ ആദ്യമായി സിനിമയിലെത്തുന്നത്. രാജീവ് കുമാർ ആദ്യമായി സം‌വിധാനം ചെയ്ത ചിത്രമാണ് ചാണക്യൻ‍ (1989). ഈ ചിത്രത്തിൽ നായകനായി അഭിനയിച്ചത് കമല‍ഹാസനായിരുന്നു. ജയറാമും ഈ ചിത്രത്തിൽ ഒരു പ്രധാന കഥാപാത്രത്തെ അവതരിപ്പിച്ചിരുന്നു. ഈ ചിത്രം വമ്പൻ വിജയമായിരുന്നു.
പുറത്തേക്കുള്ള കണ്ണികൾ
വർഗ്ഗം:1961-ൽ ജനിച്ചവർ വർഗ്ഗം:സെപ്റ്റംബർ 20-ന് ജനിച്ചവർ വർഗ്ഗം:മലയാളചലച്ചിത്രസംവിധായകർ വർഗ്ഗം:മികച്ച തിരക്കഥാകൃത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
റോബർട്ട് ലൂയി സ്റ്റീവൻസൺ
ജീവിതരേഖ
കുട്ടികളുടെ പ്രിയ എഴുത്തുകാരനായ റോബർട്ട് ലൂയിസ് സ്റ്റീവൻസൺ 1850-ല് എഡിന്ബറോയിലാണ് ജനിച്ചത്. ഒരു എഞ്ചിനീയർ കുടുംബത്തിൽ പിറന്ന അദ്ദേഹത്തിന് മതിയായ ആരോഗ്യം ഇല്ലായ്മ മൂലം എഞ്ചിനീയറാകാൻ കഴിഞ്ഞില്ല. എന്നാൽ ഉദ്വേഗജനകമായ കഥകൾ മെനയുന്നതിൽ മനസ്സ് സദാ വ്യാപൃതമായിരുന്നു. പായ്ക്കപ്പലുകളിലും പത്തേമാരികളിലും കയറി അസാധാരണമായ സ്ഥലങ്ങളിലേക്ക് കണ്ടു പിടിത്തങ്ങൾ ലക്ഷ്യമാക്കിയുള്ള ധീര സാഹസിക കഥകൾ ചമയ്കൂന്നതിൽ പ്രഗല്ഭനായിരുന്നു. തന്റെ ഭാര്യയുടെ ആദ്യ വിവാഹത്തിലുള്ള മകനെ രസിപ്പിക്കാൻ വേണ്ടി പറഞ്ഞു തുടങ്ങിയ കഥയാണ് ലോകത്തെമ്പാടുമുള്ള കുട്ടികൾക്ക് പ്രിയങ്കരമായ ട്രഷർ ഐലൻഡ് എന്ന കഥാ പുസ്തകമായി പരിണമിച്ചത്. കിഡ്നാപ്ഡ്, ബ്ലാക്ക് ആരോ തുടങ്ങിയ അദ്ദേഹത്തിന്റെ ബാല സാഹിത്യ കൃതികളും പ്രസിദ്ധമാണ്.
1886-ൽ എഴുതിയ "ഡോക്ടർ ജെക്കിളിന്റേയും മിസ്റ്റർ ഹൈഡിന്റേയും വിചിത്രമായ കഥ" (The Strange Case of Dr.Jekyll and Mr. Hyde എന്ന ലഘുനോവൽ സ്റ്റീവൻസന്റെ വിപുലമായ പ്രശസ്തിയുടെ മുഖ്യ ആധാരങ്ങളിൽ ഒന്നാണ്. സാഹിത്യത്തിൽ വിഭക്ത സ്വഭാവത്തിന്റെ ഏറ്റവും പ്രശസ്തമായ ചിത്രീകരണമാണ് അതെന്ന് പറയാം. "ജെക്കിൾ ആന്റെ ഹൈഡ്" എന്ന് ധാർമ്മികമായി സ്ഥിരതയില്ലാത്ത വ്യക്തിത്ത്വങ്ങളെ പരാമർശിച്ച് പറയാറുണ്ട്.
അവലംബം
വർഗ്ഗം:1850-ൽ ജനിച്ചവർ വർഗ്ഗം: 1894-ൽ മരിച്ചവർ വർഗ്ഗം:നവംബർ 13-ന് ജനിച്ചവർ വർഗ്ഗം:ഡിസംബർ 3-ന് മരിച്ചവർ
വർഗ്ഗം:സ്കോട്ടിഷ് നോവലെഴുത്തുകാർ വർഗ്ഗം:സ്കോട്ടിഷ് സഞ്ചാരസാഹിത്യകാരന്മാർ വർഗ്ഗം:സ്കോട്ടിഷ് ബാലസാഹിത്യകാരന്മാർ
കനു സന്യാൽ
ഇന്ത്യയിലെ നക്സൽ പ്രസ്ഥാനത്തിന്റെ സ്ഥാപകനേതാക്കളിലൊരാളാണ് കനു സന്യാൽ. നക്സൽബാരി മുന്നേറ്റത്തിന്റെ നേതാക്കളിലൊരാൾ കൂടിയായിരുന്നു കനു സന്യാൽ. കനുദാ എന്നാണ് അനുയായികൾ ഇദ്ദേഹത്തെ വിളിച്ചിരുന്നത്. 2010 മാർച്ച് 23-ന് ഇദ്ദേഹം ആത്മഹത്യ ചെയ്തു. ഇദ്ദേഹത്തിന്റെ കൂടി നേതൃത്തിലാണ് 1969 ൽ സി.പി.ഐ.(എം.എൽ) രൂപം കൊണ്ടത്.
ജനനം
അന്നദ ഗോവിന്ദ സന്യാലിൻറേയും പത്നി നിർമലയുടേയും മൂത്ത മകനായി  ഡാർജിലിംഗ് ജില്ലയിലെ  കർഷിയോംഗിൽ കനു സന്യാൽ ജനിച്ചു. ജനിച്ച വർഷവും തിയതിയും കൃത്യമായി കുറിപ്പിടുന്ന രേഖകളില്ല. മെട്രികുലേഷൻ സർട്ടിഫിക്കറ്റിൽ 1947 മാർച്  1-ന്  16 വർഷം  8 മാസം തികയുന്നു എന്നു രേഖപ്പെടുത്തിയിട്ടുണ്ട്. അതനുസരിച്ച്  1930 ജൂലൈ ആകാനാണ് സാധ്യത. ശരിയായ പേര് കൃഷ്ണ കുമാർ എന്നായിരുന്നെങ്കിലും കനു എന്ന വിളിപ്പേരിലാണ്  പരക്കെ അറിയപ്പെട്ടത്.
അറസ്റ്റ്
നക്സൽബാരി മുന്നേറ്റം പരാജയമായതോടെ, സന്യാൽ ഒളിവിൽ പോയി. തന്റെ സഹപ്രവർത്തകനായിരുന്ന ചാരു മജൂംദാറിന്റെ മരണവും, നക്സൽ പ്രസ്ഥാനത്തിന്റെ പിളർപ്പും അദ്ദേഹത്തെ മാനസികമായി തളർത്തി. തികച്ചും ജനാധിപത്യരീതിയിലൂടെ വിപ്ലവം നടപ്പാക്കാനാണു താൻ ആഗ്രഹിക്കുന്നതെന്നു പിന്നീടൊരിക്കൽ അദ്ദേഹം പറയുകയുണ്ടായി. 1970 ഓഗസ്റ്റിൽ സന്യാൽ അറസ്റ്റു ചെയ്യപ്പെട്ടു. സന്യാലിന്റെ അറസ്റ്റ് പ്രാദേശികമായി ചില കുഴപ്പങ്ങൾക്കു വഴി വെച്ചു. സി.പി.ഐ (എം.എൽ) പ്രവർത്തകർ വിദ്യാഭ്യാസസ്ഥാപനങ്ങൾക്കു തീവെക്കുകയും, പരക്കെ അക്രമം അഴിച്ചു വിടുകയും ചെയ്തു.
പാർവതീപുരം നക്സലൈറ്റ് ഗൂഢാലോചനാ കേസിൽ പ്രതിയായി, വിശാഖപട്ടണം ജയിലിൽ ഏഴു വർഷം കഴിയേണ്ടി വന്നു. , 1977 ൽ സന്യാൽ ജയിൽ മോചിതനായി. സന്യാലിന്റെ മോചനത്തിനായി പശ്ചിമബംഗാൾ മുഖ്യമന്ത്രിയായിരുന്ന ജ്യോതിബസു പ്രത്യേക താൽപര്യമെടുത്തിരുന്നു. ശക്തമായ ബഹുജന അടിത്തറയില്ലാതെ തുടങ്ങിവെച്ച വിപ്ലവം ഒരു തെറ്റായിരുന്നു എന്ന് സന്യാൽ പ്രസ്താവിക്കുകയുണ്ടായി.
അവസാന നാളുകൾ
സിംഗൂരിലെ ഭൂമി ഏറ്റെടുക്കൽ സമരത്തിനു നേതൃത്വം കൊടുത്തത് സന്യാലായിരുന്നു. നിരോധിത മേഖലയിൽ പ്രകടനം നടത്തിയതിനു സന്യാലിനെ പോലീസ് അറസ്റ്റു ചെയ്തു.
മരണം
2010 മാർച്ച് 23 ആം തീയതി, കന്യാലിനെ തന്റെ വീട്ടിൽ തൂങ്ങി മരിച്ച നിലയിൽ കണ്ടെത്തി.
അവലംബം
വർഗ്ഗം:ആത്മഹത്യ ചെയ്തവർ വർഗ്ഗം:1932-ൽ ജനിച്ചവർ വർഗ്ഗം:2010-ൽ മരിച്ചവർ വർഗ്ഗം:മാർച്ച് 23-ന് മരിച്ചവർ വർഗ്ഗം:കമ്മ്യൂണിസ്റ്റ് പ്രവർത്തകർ
കരിങ്ങാരി
വയനാട് ജില്ലയിലെ മാനത്നവാടി താലൂക്കിലെ പൊരുന്നന്നൂ൪ വില്ലേജിലെ തരുവണയില് സ൧ിതി ചെയ്യുന്ന ഒരു ഗ്രാമമാണ് കരിങ്ങാരി.
ഇന്ത്യൻ രൂപ ചിഹ്നം
ഡി. ഉദയകുമാറാണ് ഈ ചിഹ്നത്തിന് രൂപം നൽകിയത്.
ചരിത്രം
2009 മാർച്ച് 5-ന് ഭാരത സർക്കാർ ഇന്ത്യൻ രൂപ ചിഹ്നം രൂപകൽപന ചെയ്യുന്നതിനായി ഒരു മത്സരം പ്രഖ്യാപിച്ചു. നന്ദിത കൊറിയ-മെഹ്റോത്ര, ഹിതേഷ് പത്മശാലി, ഷിബിൻ കെ.കെ., ഷാരൂഖ് ജെ. ഇറാനി, ഡി. ഉദയ കുമാർ എന്നവർ തയ്യാറാക്കിയ അഞ്ച് ചിഹ്നനങ്ങൾ 3331 അപേക്ഷകളിൽ നിന്ന് അവസാന റൗണ്ടിലെത്തി. 2010 ജൂലൈ 15 - ന് കേന്ദ്രമന്ത്രിമാരുടെ യോഗത്തിൽ ഡി. ഉദയ കുമാർ രൂപകൽപന ചെയ്ത ചിഹ്നം തിരഞ്ഞെടുക്കപ്പെട്ടു.
രൂപരേഖ
ദേവനാഗിരി അക്ഷരമായ "र" - യുടെയും ലാറ്റിൻ അക്ഷരമായ "R" - ന്റെയും മിശ്രിതമാണ് ഇന്ത്യൻ രൂപ ചിഹ്നം. രണ്ട് സമാന്തര വരകൾ സമ്പത്തിന്റെ സമത്വത്തെ സൂചിപ്പിക്കുന്നു.
ഉപയോഗം
ഇന്ത്യൻ രൂപ ചിഹ്നം ഇപ്പോൾ എല്ലാ മുൻനിര പത്രങ്ങളിലും ഉല്പന്നങ്ങളുടെ വിലസൂചികകളിലും മൈക്രോസോഫ്റ്റ് ഓഫീസ് പോലെയുള്ള സോഫ്റ്റ്‌വെയർകളിലും ഉപയോഗിക്കപ്പെടുന്നുണ്ട്. പ്രധാന ബാങ്കുകളുടെ ചെക്കുകളിലും പോസ്റ്റേജ് സ്റ്റാംപികളിലും ഇന്ത്യൻ രൂപ ചിഹ്നം ഉപയോഗിക്കുന്നു.
യുണീക്കോഡ്
2010 U+20B9 എന്ന കോഡ് പോയിന്റാണ് യൂണിക്കോഡിൽ ഈ ചിഹ്നത്തിന്റെ സ്ഥാനം. 2010 ആഗസ്റ്റ് 10-ന് യൂണിക്കോഡ് ടെക്ക്നിക്കൽ കമ്മിറ്റി സർക്കാർ നിർദ്ദേശിച്ച കോഡ് പോയിന്റ് അംഗീകരിച്ചു.
സി.എൻ രാമചന്ദ്രൻ നായർ
കേരള ഹൈക്കോടതിയുടെ ആക്ടിംഗ് ചീഫ് ജസ്റ്റിസാണ് സി.എൻ രാമചന്ദ്രൻ നായർ. (ജനനം: 1950 ഒക്ടോബർ 1) കോട്ടയം മരങ്ങോളി സ്വദേശിയായ അദ്ദേഹം കുറവിലങ്ങാട് ദേവമാതാ കോളേജ്, തിരുവന്തപുരം സെന്റ് സേവ്യേഴ്സ് കോളേജ്, ചേർത്തല എൻ.എസ്.എസ് കോളേജ് തുടങ്ങിയ കോളേജുകളിലെ പഠനശേഷം എറണാകുളം ഗവൺമെന്റ് ലോ കോളേജിൽ നിന്നും നിയമബിരുദമെടുത്തു. 1975 സെപ്റ്റംബർ 11 -ാം തീയതി അഭിഭാഷകനായി സന്നതെടുത്ത സി.എൻ രാമചന്ദ്രൻ നായർ എറണാകുളത്ത് പരിശീലനം ആരംഭിച്ചു. മേനോൻ ആന്റ് പൈ എന്ന പ്രമുഖ അഭിഭാഷക സ്ഥാപനത്തിൽ ദീർഘകാലം സേവനമനുഷ്ഠിച്ച അദ്ദേഹം നികുതി, ക്രിമിനൽ അപ്പീൽ തുടങ്ങിയ വിഷയങ്ങളിൽ വിദഗ്ദ്ധനായി അറിയപ്പെട്ടു. .
ഓങ് സാൻ സൂ ചി
ഓങ് സാൻ സൂ ചി (Aung San Suu Kyi) ജനാധിപത്യ പ്രക്ഷോഭത്തിനു നേതൃത്വം നൽകിയതിന്റെ പേരിൽ 1989 ജൂലൈ 20 മുതൽ വിവിധ കാലയളവുകളിലായി 15 വർഷം വീട്ടുതടങ്കലിൽ കഴിഞ്ഞിട്ടുണ്ട്. മ്യാൻമാർ ജനതയ്ക്കൊപ്പം ലോകരാജ്യങ്ങളും മനുഷ്യാവകാശസംഘടനകളും സൂ ചിയുടെ മോചനത്തിനായി നിരന്തരം ആവശ്യപ്പെട്ടു വരികയായിരുന്നെങ്കിലും 2010 നവംബർ 13-നാണ് മ്യാൻമാറിലെ പട്ടാള ഭരണകൂടം ഇവരെ മോചിപ്പിക്കാൻ തയ്യാറായത്.
ജനാധിപത്യത്തിനു വേണ്ടി ഗാന്ധിയൻ ശൈലിയിൽ പോരാടുന്ന ഇവർ ഒരു ബുദ്ധമത വിശ്വാസിയാണ്. ബർമയിലെ സ്വാതന്ത്ര്യസമരനായകൻ ജനറൽ ഓങ് സാൻറെയും മാ കിൻ ചിയുടെയും മകളായി 1945 ൽ ജനിച്ച സൂ ചിക്ക് 1991-ലെ സമാധാനത്തിനുള്ള നോബൽ സമ്മാനം ലഭിക്കുകയുണ്ടായി.
ആദ്യകാലം
1945 ജൂൺ 19 ബെർമയിലെ യാംഗോണിൽ (മുന്പ് റംഗൂൺ), ബർമയിലെ സ്വാതന്ത്ര്യസമരപോരാളിയും ആധുനിക ബർമയുടെ പിതാവ് ,  ബർമാഗാന്ധി എന്നീ വിശേഷണങ്ങളുമുള്ള  ജനറൽ ഓങ്  സാന്റെയും മാ കിൻ ചിയുടെയും  മകളായി ജനിച്ചു. ബ്രിട്ടീഷ് ആധിപത്യത്തിൽ നിന്നും മോചനം നേടാനായി ബർമ ഇന്ഡിപെന്ഡന്റ് ആർമി സ്ഥാപിച്ച് ജപ്പാന്റെ സഹായത്താൽ പോരാടിയ വ്യക്തിയാണ് ജനറൽ ഓങ് സാൻ. 1947 ജൂലൈ 19 ന് സൂ ചിക്ക് രണ്ടു വയസ്സുള്ളപ്പോൾ ജനറൽ ഓങ് സാന് മറ്റ് നാല് പേർക്കൊപ്പം  വെടിയേറ്റ് കൊല്ലപ്പെട്ടു. 1948 ജനുവരി 4 ന് ബർമ സ്വതന്ത്രയായി. മെതഡിസ്ററ് ഇംഗ്ളീഷ് ഗേള്സ് ഹൈസ്കൂളിലായിരുന്നു (Methodist English Girls High School) സൂ ചി യുടെ സ്കൂൾ വിദ്യാഭ്യാസം. 1960 ൽ മാതാവ് ഇന്ത്യയിലെ അംബാസിഡറായി നിയമിതയായതിനെത്തുടർന്ന്  മാതാവ് മാ കിൻ ചിയ്ക്കൊപ്പം ദില്ലിയിൽ താമസമായി. ഡൽഹി ലേഡി ശ്രീ റാം കോളേജിൽ  ചേർന്ന സൂ ചി 1964ൽ ബിരുദമെടുത്തു. പിന്നീട്‌ ഓക്സ്‌-ഫഡിൽ നിന്ന് സാമ്പത്തികശാസ്ത്രത്തിലും, രാജ്യതന്ത്രത്തിലും  തത്വശാസ്ത്രത്തിലും ബിരുദം നേടി. 1972 -ൽ ഭൂട്ടാനിൽ താമസമാക്കിയ മൈക്കിൾ ഏറിസുമായുള്ള വിവാഹം നടന്നു. 1973 -ൽ മൂത്തപുത്രൻ അലെക്സാൻഡറിനും 1977-ൽ ഇളയപുത്രൻ കിമിനും ജന്മം നൽകി.
രാഷ്ട്രീയപ്രവർത്തനം
1948-ൽ പൂർണസ്വാതന്ത്ര്യം നേടിയ മ്യാൻമാർ 1962 മുതൽ പട്ടാളഭരണത്തിലാണ്. രോഗബാധിതയായി കഴിയുന്ന അമ്മയെ പരിചരിക്കാൻ 1988 ബർമയിൽ തിരിച്ചെത്തി. അന്നു ഭരിച്ചിരുന്ന സോഷ്യലിസ്റ്റ്‌ മുന്നണി നേതാവ്‌ രാജിവെച്ചതിനെ തുടർന്നു രാജ്യത്തെമ്പാടും സമരം പൊട്ടിപുറപ്പെടുകയും സൈനികഭരണകൂടം ജുന്റ നിലവിൽ വരുകയും ചെയ്തു. ഗാന്ധിയുടെ അഹിംസാ തത്ത്വത്തിൽ പ്രചോദിതയായി ജുന്റക്കെതിരായുള്ള സമരത്തിൽ പ്രവർത്തിച്ചു. 1988 സെപ്റ്റംബർ 27ന് ജുന്റക്കെതിരായി നാഷണൽ ലീഗ്‌ ഫോർ ഡെമോക്രസി എന്ന മുന്നണി സ്ഥാപിച്ചു. 1989 ജൂലായ് 20 ന് സേനാ ഭരണകൂടത്താൽ "രാജ്യം വിട്ടുപോയാൽ സ്വാതന്ത്രയാക്കാം" എന്ന വ്യവസ്ഥയിൽ വീട്ടുതടങ്കിൽ അടക്കപ്പട്ടു. എങ്കിലും ബെർമ്മ വിട്ടുപോകാൻ സൂ ചി കൂട്ടാക്കിയില്ല.
1990-ലെ തിരഞ്ഞെടുപ്പിൽ "നാഷണൽ ലീഗ്‌ ഫോർ ഡെമോക്രസി" വൻപിച്ച ഭൂരിപക്ഷത്തോടെ വിജയിച്ചു എങ്കിലും ജുന്റ ഭരണകൂടം ഭരണം വിട്ടുകൊടുത്തില്ല. ഇത്‌ അന്താരാഷ്ട്ര ശ്രദ്ധപിടിച്കു പറ്റുകയും അതിന്റെ പേരിൽ സൂ ക്യിക്ക്‌ 1991 സമാധാനത്തിനുള്ള നോബൽ സമ്മാനം ലഭിക്കുകയും ചെയ്തു. സൂ ക്യിക്കു വേണ്ടി അലെക്സാൻഡറും കിം ഉം നോബൽ സമ്മാനം സ്വീകരിച്ചു. 1995-ൽ വീട്ടുതടങ്കിൽ നിന്ന് മോചിതയായി എങ്കിലും കുടുംബത്തെ സന്ദർശിക്കാൻ ബെർമ്മ വിട്ടുപോയാൽ തിരിച്ചു വരാൻ അനുവദിക്കില്ല എന്ന് ജുന്റ ഭരണകൂടം വ്യക്തമാക്കി. 1997 ഭർത്താവ്‌ മൈക്കിൾ രോഗബാധിതനായി കിടപ്പിലായപ്പോഴും അദ്ദേഹത്തെ പരിചരിക്കാൻ ലണ്ടനിൽ പോയാൽ തിരിച്ചു വരാണുള്ള വിസാ ജുന്റ ഭരണകൂടം നിഷേധിച്ചു. പിന്നീട്‌ സൂ ചി അദ്ദേഹത്തെ കണ്ടില്ല. മൈക്കിൾ 1999 മാർച്ചിൽ നിര്യാതനായി.
പുറത്തേക്കുള്ള കണ്ണികൾ
വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ വർഗ്ഗം: നോബൽ സമ്മാനം നേടിയ വനിതകൾ വർഗ്ഗം:ലോകനേതാക്കൾ വർഗ്ഗം:ഗാന്ധിയർ വർഗ്ഗം:വനിതാ പ്രധാനമന്ത്രിമാർ വർഗ്ഗം:മ്യാന്മാർ വർഗ്ഗം:1945-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അഹിംസയുടെ വക്താക്കൾ
സിഗ്മ
ഗ്രീക്ക് അക്ഷരമാലയിലെ പതിനെട്ടാമത്തെ അക്ഷരമാണ് സിഗ്മ (ഇംഗ്ലീഷ്: Sigma വലിയക്ഷരം: Σ, ചെറിയക്ഷരം: σ, പദാന്ത്യരൂപം: ς; σίγμα), ഇതിന്റെ മൂല്യം 200 ആണ്. ഫിനീഷ്യൻ അക്ഷരമായ ഷിന്നിൽ 𐤔 20x20ബിന്ദു നിന്നാണ് സിഗ്മ രൂപംകൊണ്ടിരിക്കുന്നത്. ചെറിയക്ഷരം സിഗ്മ രണ്ട് രീതിയിൽ എഴുതുന്നു. സാധാരണയായി σ എന്നാണ് എഴുതുന്നത്, എങ്കിലും സിഗ്മ ഒരു പദത്തിലെ (എല്ലാം വലിയക്ഷരം അല്ലാത്ത പദം) അവസാന അക്ഷരമായി വരുമ്പോൾ ς എന്ന് എഴുതുന്നു
വലിയക്ഷരം
അലിയക്ഷരം സിഗ്മ ( Σ ) കീഴ് പറയുന്നവയുടെ പ്രതീകമായി ഉപയോഗിക്കുന്നു:
കോഡിംഗ്
These characters are used only as mathematical symbols. Stylized Greek text should be encoded using the normal Greek letters, with markup and formatting to indicate text style.
അവലംബം
വർഗ്ഗം:ഗ്രീക്ക് അക്ഷരങ്ങൾ
വള്ളിയൂർക്കാവ് ക്ഷേത്രം
കേരളത്തിലെ വയനാട് ജില്ലയിലെ വള്ളിയൂർക്കാവിലുള്ള ഒരു ക്ഷേത്രമാണ് വള്ളിയൂർക്കാവ് ഭഗവതീ ക്ഷേത്രം (Valliyoorkav bhagavathy temple). ഈ ക്ഷേത്രം ഭഗവതി ആദിപരാശക്തിക്ക് സമർപ്പിച്ചിരിക്കുന്നു. പ്രധാനമായും ദുർഗ്ഗ, ഭദ്രകാളി എന്നീ ഭാവങ്ങളിലാണ് വള്ളിയൂരമ്മയെ ആരാധിക്കുക. വയനാട്ടിലെ ആദിവാസി സമുദായങ്ങളുടെ ഏറ്റവും പ്രധാനപ്പെട്ട ഒരു ആരാധനാലയമാണ് ഈ ഭഗവതീ ക്ഷേത്രം. മെലേകാവിലെ സീതാദേവിയും ലവകുശന്മാരും രാമായണവുമായി ഈ ഭഗവതി ക്ഷേത്രത്തിനുള്ള ബന്ധം ഊട്ടി ഉറപ്പിക്കുന്നു. കൽ‌പ്പറ്റയിൽ നിന്നും 24 കിലോമീറ്ററും സുൽത്താൻ ബത്തേരിയിൽ നിന്നും 31 കിലോമീറ്ററും മാനന്തവാടിയിൽ നിന്നും 5 കിലോമീറ്ററും അകലെയാണ് ഈ ഭഗവതി ക്ഷേത്രം.
ചരിത്രം
പണ്ട് കോട്ടയം രാജാക്കന്മാരുടെ ക്ഷേത്രമായിരുന്ന ഇവിടത്തെ ഉൽസവത്തിന്റെ സമയത്താണ് ആദിവാസികളെ അടിമകളായി വിറ്റിരുന്നത്. ദേവിയുടെ മുന്നിൽ വച്ച് എടുക്കുന്ന പ്രതിജ്ഞപാലിക്കാൻ ആടിമകൾ നിർബന്ധിതരായിരുന്നു. മീനം പതിനഞ്ചിനു പുലർച്ചെ ആദിവാസികളെ തിരഞ്ഞെടുത്ത് അടുത്ത വള്ളിയൂർക്കാവ് ഉത്സവം വരെ തൻ്റെ കീഴിൽ പണി ചെയ്ത് കൊള്ളാം എന്ന് സത്യം ചെയ്യിക്കുന്നതാണ് അടിമ വ്യാപാരത്തിൻ്റെ ചടങ്ങ്.
ഇതും കാണുക
നിൽപ്പുപണം
വർഗ്ഗം:വയനാട് ജില്ലയിലെ ക്ഷേത്രങ്ങൾ
എഡ്വിൻ എസ്‌. പോർട്ടർ
സിനിമയെന്ന കലാരൂപത്തിന്റെ പ്രാരംഭകാലത്തെ പ്രധാന പ്രവർത്തകൻ.വെറും കൗതുകവസ്തുവെന്നതിൽ നിന്നും വ്യത്യസ്തമായി സിനിമാറ്റൊഗ്രാഫിയെ കലാരൂപമെന്ന നിലയിൽ അതിന്റെ ഭാവുകത്വങ്ങളെ നിർണ്ണയിക്കുന്നതിൽ പങ്കുവഹിച്ചു1870 ഏപ്രിൽ 21നു സ്കോട്ട്ലന്റിൽ ജനിച്ചു .കപ്പൽ നിർമ്മാണകമ്പനിയിൽ ഇലക്ട്രിക്കൽ ഡിപ്പാർട്മെന്റിൽ ജോലി ചെയ്തു.പിന്നീട് അമേരിക്കൻ നാവിയിൽ ഇലക്ട്രീഷനായി.1896ൽ റാഫ് &ഗാമ്മൺ കമ്പനിയിൽ മൂവികാമറ -പ്രോജക്ടറുകളുടെ ടൂറിങ്ങ പ്രൊജക്ഷനിസ്റ്റായി ജോലിയിൽ ചേർന്നു.1899ൽ എഡിസന്റെകമ്പനിയിൽ ജോലിക്കാരനായി.തുടർന്ന് തന്റെ സ്വന്തം സിനിമാസംരംഭങ്ങളിലൂടെ ചലച്ചിത്ര സാങ്കേതികരംഗത്ത് നിരവധി പരീക്ഷണങ്ങൾക്ക് ശ്രമം നടത്തുകയും വിജയിക്കുകയും ചെയ്തു.സിനിമയിൽ ഷോട്ടുകൾ കൂട്ടിചേർത്ത് എഡിറ്റിങ്ങ് നടത്തുമ്പോഴാണു ഒരു കലാരൂപമായിമാറുന്നതെന്നു ഇദ്ദെഹമാണു കണ്ടെത്തിയത്.സിനിമ എഡിറ്റിങ്ങിന്റെ പിതാവായി പോർട്ടർ കണക്കാക്കപ്പെടുന്നു. 1941 ഏപ്രിൽ 30 നു ന്യൂയോർക്കിൽ വെച്ച് അന്തരിച്ചു
പ്രധാന സിനിമകൾ
വർഗ്ഗം:1870-ൽ ജനിച്ചവർ വർഗ്ഗം: 1941-ൽ മരിച്ചവർ വർഗ്ഗം:ഏപ്രിൽ 21-ന് ജനിച്ചവർ വർഗ്ഗം:ഏപ്രിൽ 30-ന് മരിച്ചവർ
വർഗ്ഗം:ചലച്ചിത്രപ്രവർത്തകർ
അല്ലീൻ
ഒരു കാർബൺ ആറ്റം അതിന്റെ സമീപത്തുള്ള രണ്ട് കാർബൺ കേന്ദ്രങ്ങളുമായി ദ്വിബന്ധനമുള്ള ഒരു സംയുക്തമാണ് അല്ലീൻ. അല്ലീനുകളെ പോളിനുകളായും കുമുലേറ്റീവ് ഡൈയീനുമായി തിരിച്ചിരിക്കുന്നു. അല്ലീൻറെ പേരൻറ് കോംമ്പൗണ്ട് പ്രൊപഡൈയീൻ ആണ്. Allene-type ഘടനയുള്ള സംയുക്തങ്ങളിൽ, മൂന്നു കാർബൺ ആറ്റങ്ങളിൽ കൂടുതൽ ഉള്ള സംയുക്തങ്ങളെ കുമിലീൻ എന്നറിയപ്പെടുന്നു.
സിന്തസിസ്
അല്ലീനുകൾക്ക് പലപ്പോഴും പ്രത്യേക സിന്തസിസ് ആവശ്യമാണെങ്കിലും മീഥൈൽഅസെറ്റിലോൺ എന്ന സംതുലന മിശ്രിതത്തിൽ നിന്ന് വലിയ അളവിൽ പ്രൊപഡൈയീൻ നിർമ്മിക്കുന്നു. MAPP ഗ്യാസ് എന്ന് അറിയപ്പെടുന്ന ഈ മിശ്രിതം വാണിജ്യപരമായി ലഭ്യമാണ്.
ബാഹ്യ ലിങ്കുകൾ
വർഗ്ഗം:കുമുലീൻസ്
ലിവർപൂൾ
ലിവർപൂൾ ഒരു പ്രാധാന്യമുള്ള, സ്വയം ഭരണാധികാരമുള്ള പട്ടണമാണ്. ഇംഗ്ലണ്ടിൻറെ മെഴ്സിസൈഡിലാണ് ലിവർപൂൾ. സ്ഥിതി ചെയ്യുന്നത്.
അവലംബം
വർഗ്ഗം:ഇംഗ്ലണ്ടിലെ നഗരങ്ങൾ
റിച്ചാർഡ് ആറ്റൻബറോ
ഇംഗ്ലീഷ് ചലച്ചിത്രസംവിധായകനും അഭിനേതാവും നിർമ്മാതാവും വ്യാപാരസംരംഭകനുമായിരുന്നു റിച്ചാർഡ് ആറ്റൻബറോ എന്നറിയപ്പെടുന്ന റിച്ചാർഡ് സാമുവൽ ആറ്റൻബറോ ബാരൻ ആറ്റൻബറോ. (29 ഓഗസ്റ്റ്,1923 - 24 ഓഗസ്റ്റ് 2014). മികച്ച ചിത്രത്തിനുള്ള പുരസ്‌കാരം ഉൾപ്പെടെ എട്ട് ഓസ്‌കർ അവാർഡുകൾ ആറ്റൻബറോ നിർമ്മിച്ച 'ഗാന്ധി' സിനിമ നേടിയത്.
ജീവിതരേഖ
1942 ൽ ഇൻ വിച്ച് വി സേർവ് എന്ന സിനിമയിലൂടെയായിരുന്നു നടനായി ആറ്റൻബറോയുടെ സിനിമ അരങ്ങേറ്റം. 1947 ൽ പുറത്തിറങ്ങിയ ബ്രൈറ്റൻ റോക്കിലെ പ്രകടനം അദ്ദേഹത്തെ പ്രശസ്തനാക്കി. 1959 ൽ ബ്രയാൻ ഫോർബ്‌സുമായി ചേർന്ന് നിർമ്മാണരംഗത്തും സജീവമായി. 1982-ൽ ഗാന്ധി എന്ന ചിത്രത്തിത്തിലൂടെ സംവിധായകൻ,നിർമ്മാതാവ് എന്ന നിലയിൽ രണ്ടു അക്കാഡമി അവാർഡുകൾ അദ്ദേഹത്തെ തേടിയെത്തി.
പ്രമുഖ ബ്രിട്ടീഷ് പ്രക്ഷേപകനും പ്രകൃതി ശാസ്ത്രജ്ഞനുമായ ഡേവിഡ് ആറ്റൻബറോ ഇളയ സഹോദരനാണ്.റിച്ചാർഡിന്റെ മൂത്തമകളും ഒരു പേരക്കുട്ടിയും 2004 ലെ സുനാമി ദുരന്തത്തിൽ കൊല്ലപ്പെട്ടു.
അഭിനേതാവ് എന്ന നിലയിൽ
ആറ് പതിറ്റാണ്ട് നീണ്ട തന്റെ കരിയറിൽ ബ്രൈറ്റൻ റോക്ക്, ദ ഗ്രേറ്റ് എസ്‌കേപ്പ്, 10 റോളിങ്ടൺ പ്ലേസ്, മിറാക്കിൾ ഓൺ 34ത് സ്ട്രീറ്റ്, ജുറാസ്സിക്‌ പാർക്ക്‌, ദി ലോസ്റ്റ്‌ വേൾഡ്: ജുറാസ്സിക്‌ പാർക്ക്‌ അടക്കം നിരവധി ചിത്രങ്ങളിൽ അഭിനയിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:1923-ൽ ജനിച്ചവർ
വർഗ്ഗം:ഓഗസ്റ്റ് 29-ന് ജനിച്ചവർ
വർഗ്ഗം:ഇംഗ്ലീഷ് ചലച്ചിത്ര സംവിധായകർ വർഗ്ഗം:അക്കാദമി പുരസ്കാരം ലഭിച്ചവർ വർഗ്ഗം:ഇംഗ്ലീഷ് ചലച്ചിത്ര നടന്മാർ വർഗ്ഗം:2014-ൽ മരിച്ചവർ വർഗ്ഗം:ഓഗസ്റ്റ് 24-ന് മരിച്ചവർ
മൈ ഡിയർ കുട്ടിച്ചാത്തൻ
ഇന്ത്യയിലെ ആദ്യത്തെ ത്രിമാന (ത്രി ഡി /സ്റ്റീരിയോ സ്കോപിക്) സിനിമയാണ് 1984-ൽ പുറത്തിറങ്ങിയ മൈ ഡിയർ കുട്ടിച്ചാത്തൻ. മലയാളത്തിൽ പുറത്തിറങ്ങിയ ഈ ചിത്രം നവോദയ അപ്പച്ചനാണ് നിർമ്മിച്ചത്. സം‌വിധാനം ചെയ്തത് ജിജോ പുന്നൂസും, തിരക്കഥയെഴുതിയത് രഘുനാഥ് പലേരിയുമാണ്.
ഇതിവൃത്തം
ഒരു കൂട്ടം കുട്ടികളുടെ കഥയാണ് ഈ ചിത്രത്തിൽ ആവിഷ്കരിച്ചിരിക്കുന്നത്. കുട്ടികളുടെ കൂട്ടുകാരനായി കുട്ടിച്ചാത്തൻ എത്തുന്നതും തുടർന്ന് ഉണ്ടാകുന്ന സാഹസികവും രസകരവുമായ സം‌ഭവങ്ങളാണ് ഈ സിനിമയുടെ ഇതിവൃത്തം.
പ്രദർശനം
1984 ഓഗസ്റ്റ് 24-ന് ഇന്ത്യയിലെ ആദ്യത്തെ ത്രി ഡി ചലച്ചിത്രമായ ഈ സിനിമ പ്രദർശനത്തിനെത്തിയത്. 1997 മാർച്ച് 27-ന് പുതിയ രീതിയിൽ ക്രമപ്പെടുത്തി വീണ്ടും പുറത്തിറങ്ങുകയുണ്ടായി. മലയാള സിനിമയിൽ ഡി.ടി.എസ് (DTS) സം‌വിധാനം ആദ്യമായി ഉപയോഗിക്കുന്നത് ഈ ചിത്രത്തിലാണ്. 2011 ഓഗസ്റ്റ് 31-ന് ഡിജിറ്റൽ ഫോർമാറ്റിൽ പുറത്തിറക്കിയ ചിത്രം വീണ്ടും വിജയം ആവർത്തിച്ചു. ചോട്ടാ ചേത്തൻ (ഹിന്ദി), സുട്ടി ചാത്താൻ (തമിഴ്) എന്നിവയാണ് കുട്ടിച്ചാത്തന്റെ മറുഭാഷാപതിപ്പുകൾ.
പുറത്തേക്കുള്ള കണ്ണികൾ
വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ത്രിമാന ചലച്ചിത്രങ്ങൾ വർഗ്ഗം:ഇന്ത്യൻ ത്രിമാന ചലച്ചിത്രങ്ങൾ വർഗ്ഗം:ഇളയരാജ സംഗീതം നൽകിയ മലയാളചലച്ചിത്രങ്ങൾ വർഗ്ഗം:നവോദയ അപ്പച്ചൻ നിർമ്മിച്ച ചലച്ചിത്രങ്ങൾ
തൈക്കടപ്പുറം
കേരളത്തിലെ കാസർഗോഡ് ജില്ലയിലെ കാഞ്ഞങ്ങാട് നഗരസഭയോടു് ചേർന്നു് നീലേശ്വരം നഗരസഭയിൽ ജനങ്ങൾ തിങ്ങിവസിക്കുന്ന ഒരു കടലോര ഗ്രാമമാണു് തൈക്കടപ്പുറം.
നീലേശ്വരം നഗരസഭയിലെ 25-ആം വാർഡ് ഉൾപ്പെടുന്ന പ്രദേശമാണിതു്. നീലേശ്വരം രാജവംശത്തിന്റെ കീഴിലായിരുന്നു തൈക്കടപ്പുറം. ഏ.ഡി 1293-നു മുമ്പുതന്നെ വിദേശരാജ്യങ്ങളുമായി ഇവിടെ വാണിജ്യബന്ധങ്ങൾ നിലനിന്നിരുന്നു. വിസ്താരമായ ഒരു പ്രദേശമാണ് തൈക്കടപ്പുറം. അഴിത്തല വരെ അത് വ്യാപിച്ചു കിടക്കുന്നു. കൊട്ട്രച്ചാൽ, കണിച്ചിറ, കടിഞ്ഞിമൂല,പുറത്തേക്കൈ എന്നീ വിവിധ സ്ഥലങ്ങൾ തൈക്കടപ്പുറത്തിന്റെ ഭാഗമാണ്.
ആരാധനാലയങ്ങൾ
നിരവധി ആരാധനാലയങ്ങൾ തൈക്കടപ്പുറത്തുണ്ട്. തൈക്കടപ്പുറം പാലിച്ചോൻ ദേവസ്ഥാനം, പുറത്തേക്കൈ ശ്രീകൃഷ്ണക്ഷേത്രം, കൊട്ട്രച്ചാൽ കൊടുങ്ങല്ലൂർ ക്ഷേത്രം, കടപ്പുറത്തു ഭഗവതിക്ഷേത്രം, ആലിങ്കൽ ഭദ്രകാളി ക്ഷേത്രം തുടങ്ങിയവ താരതമ്യേന പ്രധാനപ്പെട്ട ക്ഷേത്രങ്ങൾ തന്നെ. നിരവധി അയ്യപ്പ മഠങ്ങളും മുത്തപ്പമഠങ്ങളും പത്തോളം മുസ്ലീം പള്ളികളും തൈക്കടപ്പുറത്തിന്റെ വിവിധഭാഗങ്ങളിലായിട്ടുണ്ട്.
അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
പിറ്റ
പിറ്റകൾ രൂപത്തിലും ജീവിതചര്യയിലും ഏതാണ്ട് എല്ലായിടത്തും സമാനത പുലർത്തുന്നവയാണ്. പൊക്കം കുറഞ്ഞ ദൃഢകായരായ ഇടത്തരം പക്ഷിയാണിത്. 5 മുതൽ 25 സെന്റിമീറ്റർ (5.9–9.8 ഇഞ്ച്) വരെ നീളമുള്ള നീണ്ടകാലുകളും ചെറിയവാലും തടിച്ചുകുറുതായ ചുണ്ടുകളും പിറ്റയുടെ പൊതുവായ ശാരീരിക സവിശേഷതകളാണ്. ഇവയിൽ അധികം ഇനങ്ങൾക്കും കടുത്ത വർണ്ണമാണ് കണ്ടുവരുന്നത്. പാറകൾ നിറഞ്ഞ ചതുപ്പുപ്രദേശങ്ങളോടു ചേർന്ന വനമേഖലയിലാണ് പിറ്റകളെ കണ്ടുവരുന്നത്. ചാടിച്ചാടി നടക്കുന്ന ഈ പക്ഷി നിലത്താണ് പൊതുവേ ഇരതേടാറുള്ളത്. ഭക്ഷണത്തിന്റെ കാര്യത്തിൽ നിർബന്ധബുദ്ധിയില്ലാത്ത ഇവർ മിശ്രഭോജികളാണ്. ഒച്ചുകൾ, പ്രാണികൾ, ചെടികൾ, ധാന്യങ്ങൾ തുടങ്ങിയവയെല്ലാം ഇവ ഭക്ഷണമാക്കാറുണ്ട്. രാത്രികളിൽ ചേക്കറിയിരിക്കാൻ മരക്കൊമ്പുകളെ ആശ്രയിക്കാറുണ്ട്. ആറു മുട്ടകൾ വരെ ഇടാറുള്ള പിറ്റകൾ മരക്കൊമ്പിലോ, പൊന്തക്കാട്ടിലോ ആണ് 'കൂട്' ഒരുക്കുന്നത്. ധാരാളം ഇനത്തിൽപ്പെട്ട പിറ്റകൾ ദേശാടനപക്ഷികളാണ്.
ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചർ (IUCN) എന്ന സംഘടനയുടെ കണക്കു പ്രകാരം നാല് ഇനത്തിൽപ്പെട്ട പിറ്റകൾ വംശനാശ ഭീഷണി നേരിടുന്ന പക്ഷികളുടെ വിഭാഗത്തിൽപ്പെട്ടതാണ്. പ്രക്യതിയുടെ മാറ്റങ്ങൾ, വനനശീകരണപ്രവർത്തനങ്ങൾ എന്നീ കാരണങ്ങളാൽ ഈ പക്ഷികൾ ലുപ്ധമായിക്കൊണ്ടിരിക്കുന്നു.
പിറ്റ വർഗ്ഗത്തിൽപ്പെട്ട പക്ഷികൾ
ഹൈഡ്രോണിസ്
എറിത്രോപൈറ്റ
പിറ്റ
പുറം കണ്ണി
വർഗ്ഗം:പക്ഷികൾ
ബ്രണ്ടൻ മക്കല്ലം
ന്യൂസിലാൻഡിലെ ഒരു ക്രിക്കറ്റ് താരമാണ് ബ്രണ്ടൻ മക്കല്ലം. ഒരു വിക്കറ്റ് കീപ്പർ - ബാറ്റ്സ്മാനാണ്. ട്വന്റി 20യിൽ ഏറ്റവുമധികം റൺസ് ഇദ്ദേഹത്തിന്റെ പേരിലാണ്. ട്വന്റി 20യിൽ 2 സെഞ്ച്വറികൾ നേടിയ ഒരേയൊരു കളിക്കാരനുമാണ്. ഇന്ത്യൻ പ്രീമിയർ ലീഗിൽ നിലവിൽ കൊൽക്കത്ത നൈറ്റ് റൈഡേർസ് താരമാണ്. കൊച്ചി ടസ്കേഴ്സ് കേരളയ്ക്ക് വേണ്ടിയും കളിച്ചിട്ടുണ്ട്. ബ്രണ്ടൻ മക്കല്ലത്തിന്റെ സഹോദരൻ നഥാൻ മക്കല്ലവും ന്യൂസിലാൻഡിലെ അന്താരാഷ്ട്ര ക്രിക്കറ്റ് താരമാണ്. 2016 ഫെബ്രുവരി 24ന് അന്താരാഷ്ട്ര ക്രിക്കറ്റിന്റെ എല്ലാ ഫോർമാറ്റിൽ നിന്നും മക്കല്ലം വിരമിച്ചു. നിലവിൽ ആഭ്യന്തര ക്രിക്കറ്റ് ലീഗുകളായ ബിഗ് ബാഷിലും ഐ.പി.എല്ലിലുമാണ് മക്കല്ലം കളിക്കുന്നുണ്ട്. യഥാക്രമം ബ്രിസ്ബെൻ ഹീറ്റ് ,ഗുജറാത്ത് ലയൺസ് എന്നീ ടീമുകൾക്കു വേണ്ടിയാണ് മക്കല്ലം കളിക്കുന്നത്.
ടെസ്റ്റ്
ടെസ്റ്റ് ക്രിക്കറ്റിൽ ആദ്യമായി ട്രിപ്പിൾ സെഞ്ചുറി നേടുന്ന ന്യൂസിലൻഡ് താരം എന്ന ബഹുമതി ബ്രണ്ടൻ മക്കല്ലത്തിന് സ്വന്തമാണ്. 2014 ഫെബ്രുവരിയിൽ ഇന്ത്യക്കെതിരെ വെല്ലിങ്ടണിൽ വെച്ചായിരുന്നു മക്കല്ലത്തിന്റെ ഈ നേട്ടം .2016ൽ തന്റെ അവസാന അന്താരാഷ്ട്ര ടെസ്റ്റ് മൽസരത്തിൽ ഏറ്റവും വേഗമേറിയ ടെസ്റ്റ് ശതകം മക്കല്ലം തന്റെ പേരിലാക്കി. ഓസ്ട്രേലിയക്കെതിരെ ഹാഗ്ലീ ഓവലിൽ നടന്ന മൽസരത്തിൽ 54 പന്തിലാണ് മക്കല്ലം സെഞ്ച്വറി തികച്ചത്.
ഏകദിനം
മക്കല്ലത്തിന്റെ നേതൃത്വത്തിൽ 2015 ക്രിക്കറ്റ് ലോക കപ്പിൽ ന്യൂസിലൻഡ് ആദ്യമായി ലോകകപ്പ് ക്രിക്കറ്റിന്റെ ഫൈനലിൽ എത്തി.നേരത്തെ ആറു തവണ സെമി ഫൈനലിൽ എത്തിയിട്ടുണ്ടെങ്കിലും അതിനപ്പുറത്തേക്കു കുതിക്കാൻ ന്യൂസിലന്റിനു കഴിഞ്ഞിരുന്നില്ല. ഫൈനലിൽ ഓസ്ട്രേലിയയോട് 7 വിക്കറ്റിനു പരാജയപ്പെട്ടെങ്കിലും ടൂർണമെന്റിലുടനീളം ആക്രമണോത്സുകതയോടെ ടീമിനെ നയിച്ച മക്കല്ലത്തിന്റെ നായകത്വം ക്രിക്കറ്റ് ലോകത്ത് ഏറെ പ്രശംസിക്കപ്പെട്ടു .
ട്വന്റി 20
ട്വന്റി 20 യിൽ ഏറ്റവും അധികം റൺസ് നേടിയ കളിക്കാരനാണ് മക്കല്ലം. ശ്രീലങ്കയിൽ നടന്ന ട്വന്റി 20 ലോക കപ്പിൽ ബംഗ്ലാദേശിനെതിരെ നടന്ന ഗ്രൂപ്പ് ഘട്ട മത്സരത്തിൽ സെഞ്ച്വറി നേടി 3 റെക്കോഡുകളാണ് അദ്ദേഹം സ്ഥാപിച്ചത്. 58 പന്തിൽ 123 റൺസ് നേടി അന്താരാഷ്ട്ര ട്വന്റി 20യിലെയും ട്വന്റി 20 ലോക കപ്പിലെയും ഏറ്റവും ഉയർന്ന വ്യക്തിഗത സ്കോർ എന്ന നേട്ടം കൈവരിച്ചു. അന്താരാഷ്ട്ര ട്വന്റി 20യിൽ 2 സ്വെഞ്ചുറികൾ നേടുന്ന ഏക കളിക്കാരനാണ് മക്കല്ലം. ഈ സ്വെഞ്ചുറിയിലൂടെ അന്താരാഷ്ട്ര ട്വന്റി 20യിൽ 1500 റൺസ് നേടുന്ന ആദ്യ കളിക്കാരനുമായി.
ട്വന്റി 20-യിൽ നൂറോ അതിലധികമോ സ്‌കോർ ഏറ്റവും കൂടുതൽ തവണ നേടിയിട്ടുള്ള താരം (11), ഏറ്റവും കൂടുതൽ അർധ സെഞ്ച്വറി (9) ഏറ്റവും കൂടുതൽ സിക്‌സർ (64), ഏറ്റവും കൂടുതൽ ബൗണ്ടറി (150) എന്നിവയും മക്കല്ലത്തിന്റെ പേരിലാണ്.
പുറത്തേക്കുള്ള കണ്ണികൾ
വർഗ്ഗം:1981-ൽ ജനിച്ചവർ
വർഗ്ഗം:സെപ്റ്റംബർ 27-ന് ജനിച്ചവർ
വർഗ്ഗം:ന്യൂസിലൻഡ് ക്രിക്കറ്റ് കളിക്കാർ
ഹെട്രോസൈക്ലിക് രാസസംയുക്തങ്ങൾ
വലത്ത്‌|ലഘുചിത്രം|525x525ബിന്ദു|structures and names of common and not so common heterocycle compounds വലത്ത്‌|ലഘുചിത്രം|158x158ബിന്ദു|Pyridine, a heterocyclic compound ലഘുചിത്രം|180x180ബിന്ദു|cyclo-Octasulfur, a homocyclic compound രണ്ടോ അതിലധികമോ മൂലകങ്ങൾ വലയത്തിനുള്ളിൽ ഉൾപ്പെട്ടിട്ടുള്ള വലയ ആകൃതിയുള്ള രാസസംയുക്തങ്ങളാണ് ഹെട്രോസൈക്ലിക് രാസസംയുക്തങ്ങൾ. ഹെട്രോസൈക്കിളുകളെ സംബന്ധിച്ച പഠനങ്ങൾ നടത്തുന്ന ഓർഗാനിക് രസതന്ത്രശാഖയാണ് ഹൈട്രോസൈക്ലിക് രസതന്ത്രം.
ന്യൂക്ലിക് അമ്ലങ്ങൾ, വിവിധ മരുന്നുകളിലെ സംയുക്തങ്ങൾ, ജൈവ രാസവസ്തുക്കൾ (സെല്ലുലോസും ബന്ധപ്പെട്ട സംയുക്തങ്ങളും), പ്രകൃത്യാ ഉള്ളതും കൃത്രിമമായി നിർമ്മിക്കപ്പെട്ടവയുമായ വിവിധതരം ചായങ്ങൾ തുടങ്ങിയവ.
വർഗ്ഗം:ഹെട്രോസൈക്ലിക് രാസസംയുക്തങ്ങൾ
നവിഗവോൺ ദേശീയോദ്യാനം
മഹാരാഷ്ട്ര സംസ്ഥാനത്തിലെ ഭണ്ഡാര, ഗോണിയ ജില്ലകളിലായി സ്ഥിതി ചെയ്യുന്ന ദേശീയോദ്യാനമാണ് നവിഗവോൺ ദേശീയോദ്യാനം. 1975-ലാണ് ഉദ്യാനം നിലവിൽ വന്നത്.
ഭൂപ്രകൃതി
ഉദ്യാനത്തിന്റെ വിസ്തൃതി 134 ചതുരശ്ര കിലോമീറ്ററാണ്. മിശ്രിത ഉലപൊഴിയും വനങ്ങളാണിവിടെയുള്ളത്. തേക്ക്, ഞാവൽ, ഹൽദു, എന്നിവയാണ് ഇവിടെ കാണുന്ന പ്രധാന വൃക്ഷങ്ങൾ.
ജന്തുജാലങ്ങൾ
വിഭാഗം:മഹാരാഷ്ട്രയിലെ ദേശീയോദ്യാനങ്ങൾ
നാംഡഭ ദേശീയോദ്യാനം
അരുണാചൽ പ്രദേശ് സംസ്ഥാനത്തിലെ ചാങ്ലാങ് ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് നാംഡഭ ദേശീയോദ്യാനം. ഇത് നിലവിൽ വന്നത് 1983-ലാണ്.
ഭൂപ്രകൃതി
1,985.23 ചതുരശ്ര കിലോമീറ്ററാണ് ഉദ്യാനത്തിന്റെ വിസ്തൃതി. പട്കായ് പർവത മേഖല ഇവിടെയാണ് സ്ഥിതി ചെയ്യുന്നത്. നാവോ ദേഹിങ് നദി ഈ ഉദ്യാനത്തിലൂടെ ഒഴുകുന്നു..
ജന്തുജാലങ്ങൾ
ഹൂലോക്ക് ഗിബ്ബണ്‍, ഹിമപ്പുലി, ക്ലൗഡഡ് ലെപ്പേർഡ്, റെഡ് പാണ്ട, ഏഷ്യൻ ഗോൾഡൻ കാറ്റ്, ആന, പുലി, കടുവ എന്നീ മൃഗങ്ങൾ ഇവിടെ അധിവസിക്കുന്നു. പ്രാവ്, വേഴാമ്പൽ, പരുന്ത്, ബാബ്ലർ തുടങ്ങി വിവിധയിനം പക്ഷിയിനങ്ങളെയും ഇവിടെ കാണാം.
അവലംബം
വർഗ്ഗം:അരുണാചൽ പ്രദേശിലെ ദേശീയോദ്യാനങ്ങൾ വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ വർഗ്ഗം:കിഴക്കൻ ഹിമാലയൻ ബ്രോഡ്‌ലീഫ് വനങ്ങൾ
ടിയാനൻമെൻ ചത്വരം
ചൈനയുടെ തലസ്ഥാനമായ ബെയ്ജിങിൽ സ്ഥിതിചെയ്യുന്ന ഒരു വലിയ നഗര ചത്വരമാണ് ടിയാനൻമെൻ ചത്വരം. ഈ നഗരചത്വരത്തിലേക്കുള്ള പ്രവേശനകവാടമായ ടിയാനൻമെൻ കവാടത്തിൽ നിന്നാണ് ചത്വരത്തിന് ആ പേര് ലഭിച്ചത്. ടിയാനൻമെൻ എന്നാൽ സ്വർഗത്തിലേക്കുള്ള കവാടം എന്നാണർത്ഥം.
ചൈനയിലെ പല ചരിത്രമുഹൂർത്തങ്ങളുടെയും വേദിയായിരുന്നു ഈ ചത്വരം. 1989ലെ ടിയാനെന്മെൻ സ്ക്വയർ പ്രക്ഷോഭമാണ് അവയിൽ ഏറ്റവും പ്രശസ്തം. ലോകത്തിലേത്തന്നെ ഏറ്റവും വലിയ മൂന്നാമത്തെ നഗരചത്വരമാണ് ടിയാനൻമെൻ.880മീ നീളവും 550മീ വീതിയുമുള്ള ഈ ചത്വരത്തിന്റെ വിസ്തീർണ്ണം 440,000 ച.മീ (109ഏക്കർ) ആണ്.
ചരിത്രം
വർഗ്ഗം:ചൈനയിലെ വിനോദസഞ്ചാരകേന്ദ്രങ്ങൾ വർഗ്ഗം:ദേശീയ ചത്വരങ്ങൾ
പൂങ്കുന്നം
കേരളത്തിലെ തൃശ്ശൂർ ജില്ലയിലെ ഒരു പ്രധാന വാണിജ്യ-ഗാർഹിക കേന്ദ്രമാണ് പൂങ്കുന്നം. തൃശ്ശൂർ നഗരകേന്ദ്രമായ സ്വരാജ് റൌണ്ടിൽ നിന്നും 2 കിലോമീറ്റർ അകലെയാണ് പൂങ്കുന്നം. തൃശ്ശൂർ കോർപ്പറേഷന്റെ ആദ്യത്തെ ഡിവിഷൻ പൂങ്കുന്നമാണ്. ഇവിടത്തെ ശിവക്ഷേത്രം പ്രശസ്തമാണ്. നൂറ്റെട്ട് ശിവാലയങ്ങളിലൊന്നായ ഇവിടം തൃശ്ശൂർ വടക്കുന്നാഥ ക്ഷേത്രത്തിന്റെ മൂലസ്ഥാനമായി കണക്കാക്കപ്പെടുന്നു. ശങ്കരൻകുളങ്ങര ഭഗവതിക്ഷേത്രം, സീതാരാമസ്വാമിക്ഷേത്രം എന്നിവയാണ് ഇവിടെയുള്ള മറ്റ് രണ്ട് പ്രമുഖ ക്ഷേത്രങ്ങൾ. പട്ടണത്തിലെ ഏറ്റവും അധികം ഫ്ലാറ്റുകൾ ഉള്ളത് ഇവിടെയാണു്. മാത്രവുമല്ല, നഗരത്തിലെ, പ്രമുഖ കാർ ഷോറൂമുകളും പൂങ്കുന്നത്താണ്‌ സ്തിഥി ചെയ്യുന്നതു്. നിരവധി സ്കൂളുകളും ഇവിടെയുണ്ട്. പൂങ്കുന്നം ഗവൺ‌മെന്റ് ഹൈസ്കൂൾ, ഹരിശ്രീ വിദ്യാനിധി, ഹരിശ്രി വിദ്യാനിധി നഴ്സറി, പാറമേക്കാവ് വിദ്യാമന്ദിർ എന്നിവ അവയിൽ ചിലതാണ്‌. ശോഭാ സിറ്റിയുടെ സ്ഥലമായ പുഴയ്ക്കൽ, പൂങ്കുന്നത്തിനടുത്താണ്. ധനലക്ഷ്മി ബാങ്കിന്റെ ഹെഡ്ക്വാർട്ടേഴ്സ് ഇവിടെയാണ് സ്ഥിതി ചെയ്യുന്നത്.കല്ല്യാൺ ജൂവലേഴ്സിന്റെ ഹെഡ് ഓഫീസും ഇവിടെയാണ്.
പൂങ്കുന്നം (തൃശ്ശൂർ നോർത്ത്) റെയിൽ‌വേ സ്റ്റേഷൻ തൃശ്ശൂർ-വടക്കാഞ്ചേരി റെയിൽ പാതയിലാണ്. പ്രാദേശിക തീവണ്ടികളേ ഇവിടെ നിറുത്താറുള്ളൂ.ഗുരുവായൂർ ഭാഗത്തേയ്ക്കുള്ള തീവണ്ടികൾ പിരിയുന്നത് ഇവിടെവച്ചാണ്.
ചെറു പുൽനീലി
ലൈകാനിഡേ കുടുംബത്തിലെ ഒരംഗമായ ചിത്രശലഭമാണ് ചെറു പുൽനീലി(Zizina otis/Lesser Grass Blue). ഈ ശലഭം പലപ്പോഴും Zizina labradus ആണെന്ന് തെറ്റിദ്ധരിക്കപ്പെടാറുണ്ട്.
പേരിന്റെ പിന്നിൽ
ഇരുളൻ പുൽനീലിയുടെ കുടുംബത്തിലെ ചെറിയ അംഗം.
ശരീരഘടന
ചെറു പുൽനീലികളിൽ ആൺ ശലഭവും, പെൺ ശലഭവും കാഴ്ചയിൽ വ്യത്യസ്തമാണ്.
ചിറകിന്റെ മുകൾ വശം
ആൺ ശലഭങ്ങൾക്ക് വെള്ളി കലർന്ന മങ്ങിയ നീല നിറം, പെൺ ശലഭങ്ങൾക്ക് നീല കലർന്ന തവിട്ടു നിറം
ചിറകിന്റെ അടി വശം
ആൺ ശലഭങ്ങൾക്ക് മങ്ങിയ ചാര നിറം, ഒപ്പം കറുത്ത പുള്ളികളും. പെൺ ശലഭങ്ങളുടെ അടിവശം ആൺ ശലഭങ്ങളേക്കാൾ ഇരുണ്ടിരിക്കും
ചിറകിന്റെ അരിക്
കറുത്ത നിറത്തിലുള്ള വര കാണുന്നു.
ആഹാരരീതി
പൂന്തേനാണ് ചെറു പുൽനീലിയുടെ മുഖ്യഭക്ഷണം. ഒപ്പം വെള്ളക്കെട്ടുകളിൽ നിന്നും ലവണവും ഭക്ഷിക്കുന്നു.
ഡി.കെ. പട്ടമ്മാൾ
ജീവിതരേഖ
തമിഴ്നാട്ടിലെ കാഞ്ചീപുരത്തുള്ള ഒരു യാഥാസ്ഥിതിക ബ്രാഹ്മണ കുടുംബത്തിലാണ് പട്ടമ്മാൾ ജനിച്ചത്. അലമേലു എന്നായിരുന്നു പേര്. 'പട്ടാ'എന്ന പേരാണ് അടുപ്പമുള്ളവർ വിളിച്ചിരുന്നത്. സംഗീതത്തിൽ കമ്പമുണ്ടായിരുന്ന പിതാവ് പട്ടമ്മാളിനെ കർണ്ണാടക സംഗീതം പഠിയ്ക്കുവാൻ പ്രേരിപ്പിച്ചു. അമ്മ കാന്തിമതി രാജമ്മാൾ ഒരു സംഗീത വിദുഷിയായിരുന്നെങ്കിലും പൊതുവേദികളിലോ,സുഹൃത്സദസ്സിലോ പോലും പാടിയിരുന്നില്ല. ഗുരുകുലസമ്പ്രദായത്തിൽ അദ്ധ്യയനം നടത്തിയിട്ടില്ലെങ്കിൽപോലും  എല്ലാ കച്ചേരികളും  ശ്രവിയ്ക്കുമായിരുന്ന പട്ടമ്മാൾ സഹോദരന്മാരായ .ഡി. കെ .രങ്കനാഥൻ ഡി. കെ നാഗരാജൻ ഡി. കെ. ജയരാമൻ എന്നിവരോടൊപ്പം പരിചയിച്ച് കൃതികളെക്കുറിച്ചും ,രാഗങ്ങളെക്കുറിച്ചും  ചർച്ചചെയ്യുമായിരുന്നു. .
പുരസ്കാരങ്ങൾ
തന്റെ ഗായികജീവിതത്തിനിടയിൽ പട്ടമ്മാൾ ധാരാളം പുരസ്കാരങ്ങൾ നേടിയിട്ടുണ്ട്. ഇതിൽ പ്രധാനമാ‍യത് താഴെപ്പറയുന്നു.
അവലംബം
വർഗ്ഗം:1919-ൽ ജനിച്ചവർ വർഗ്ഗം: 2009-ൽ മരിച്ചവർ വർഗ്ഗം:മാർച്ച് 28-ന് ജനിച്ചവർ വർഗ്ഗം:ജൂലൈ 16-ന് മരിച്ചവർ
വർഗ്ഗം:കർണ്ണാടകസംഗീതജ്ഞർ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:കേരള സർക്കാരിന്റെ സ്വാതി പുരസ്‌കാരം ലഭിച്ചവർ വർഗ്ഗം:സംഗീതകലാനിധി പുരസ്കാരം ലഭിച്ചവർ വർഗ്ഗം:വനിതാ കർണ്ണാടകസംഗീതജ്ഞർ
ദി ബർത്ത് ഓഫ് എ നേഷൻ
ഡി.ഡബ്ല്യു. ഗ്രിഫിത്ത് സംവിധാനം ചെയ്ത് 1915-ൽ പുറത്തിറങ്ങിയ ഒരു അമേരിക്കൻ നിശ്ശബ്ദ ചലച്ചിത്രമാണ് ദി ബർത്ത് ഓഫ് എ നേഷൻ. തോമസ് ഡിക്സൻ എഴുതിയ ദ ക്ലാൻസ്മാൻ എന്ന നോവലിന്റെയും നാടകത്തിന്റെ ചലച്ചിത്രാവിഷ്കരണമാണ് അമേരിക്കൻ സിവിൽ യുദ്ധസമയത്തെയും അതിനു ശേഷവും ഉള്ള ജീവിതത്തിന്റെ കഥ പറയുന്ന ഈ ചലച്ചിത്രം.
നിശ്ശബ്ദചലച്ചിത്ര കാലത്ത് ഏറ്റവുമധികം പണം നേടിയ ചലച്ചിത്രമാണിത്. പുതുമയാർന്ന ക്യാമറ വിദ്യകളും നവീന കഥപറച്ചിൽ രീതികളും കൊണ്ട് അക്കാലത്ത് ഈ ചിത്രം ഏറെ ശ്രദ്ധിക്കപ്പെട്ടിരുന്നു.
റിലീസിന് മുമ്പ് തന്നെ ചിത്രം വിവാദമായിരുന്നു, ഇന്നും അത് അങ്ങനെ തന്നെ തുടരുന്നു; "യുണൈറ്റഡ് സ്‌റ്റേറ്റ്‌സിൽ ഇതുവരെ നിർമ്മിച്ചതിൽ വച്ച് ഏറ്റവും വിവാദപരമായ ചിത്രം" എന്നും "ഹോളിവുഡ് ചരിത്രത്തിലെ ഏറ്റവും നിന്ദ്യമായി വംശീയതയെ ഉയർത്തിക്കാട്ടിയ സിനിമ" എന്നും ഇത് അറിയപ്പെടുന്നു.
അവലംബം
വർഗ്ഗം:ഹോളിവുഡ് ചലച്ചിത്രങ്ങൾ വർഗ്ഗം:1915-ൽ പുറത്തിറങ്ങിയ ചലച്ചിത്രങ്ങൾ
ബർത്ത് ഒഫ് എ നേഷൻ
വർഗ്ഗം:ഹോളിവുഡ് ചലച്ചിത്രങ്ങൾ
ബെൻ കിംഗ്സ്ലി
ഒരു ബ്രിട്ടീഷ് ചലച്ചിത്ര നടനാണ് ബെൻ കിംഗ്സ്ലി. കൃഷ്ണ പണ്ഡിറ്റ് ഭൻജി എന്നാണ് യഥാർഥ നാമം.(ജനനം: 31 ഡിസംബർ 1943);. ഗാന്ധി എന്ന ചലച്ചിത്രത്തിൽ മഹാത്മാഗാന്ധിയുടെ വേഷം ചെയ്ത അദ്ദേഹത്തിനു മികച്ച നടനുള്ള ഓസ്കാർ അവാർഡ് ലഭിച്ചു. ബാഫ്റ്റ, ഗോൾഡൻ ഗ്ലോബ് അവാർഡുകളും നേടിയിട്ടുണ്ട്. ഗാന്ധി എന്ന ചിത്രത്തിനു പുറമെ ഷിൻഡിലേഴ്സ് ലിസ്റ്റ്, സെക്സി ബീസ്റ്റ്, ഹൗസ് ഓഫ് സാൻഡ് ആൻഡ് ഫോഗ് എന്നീ ചിത്രങ്ങളിലൂടെയും ബെൻ കിംസ്ലി അറിയപ്പെട്ടു.
പുറത്തേക്കുള്ള കണ്ണികൾ
വർഗ്ഗം:1943-ൽ ജനിച്ചവർ
വർഗ്ഗം:ഇംഗ്ലീഷ് ചലച്ചിത്ര നടന്മാർ വർഗ്ഗം:അക്കാദമി പുരസ്കാരം ലഭിച്ചവർ
കൊല്ലൂർവിള ജുമാമസ്ജിദ്
കേരളത്തിൽ കൊല്ലം ജില്ലയിലെ പള്ളിമുക്കിനു സമീപം സ്ഥിതിചെയ്യുന്ന ഒരു മുസ്ലീം പള്ളിയാണ് കൊല്ലൂർവിള ജുമാമസ്ജിദ്. ദേശീയപാത 66-ൽ പള്ളിമുക്ക് ജംഗ്ഷനിൽ നിന്നും ഇരവിപുരത്തേക്കു പോകുന്ന പാതയോടു ചേർന്നാണ് ഈ പള്ളി സ്ഥിതിചെയ്യുന്നത്. കേരളത്തിലെ ഏറ്റവും വലിയ ജുമുഅ മസ്ജിദുകളിലൊന്നാണ് കൊല്ലൂർവിളയിലുള്ളത്. വെള്ളിയാഴ്ചകളിൽ നടക്കുന്ന പ്രത്യേക പ്രാർത്ഥനയിൽ പങ്കെടുക്കുവാൻ നിരവധി വിശ്വാസികൾ ഇവിടെയെത്താറുണ്ട്.
അവലംബം
വർഗ്ഗം:കൊല്ലം ജില്ലയിലെ കെട്ടിടങ്ങളും നിർമ്മിതികളും വർഗ്ഗം:കൊല്ലം ജില്ലയിലെ മുസ്ലീം പള്ളികൾ
അഹ്മദ് കബീർ അൽ രിഫാഈ
ലോക പ്രശസ്തരായ നാല് ഖുഥുബുകളിലൊരാളാണ് ശൈഖ് അഹ്മദ് കബീർ അൽ രിഫാഈ. രിഫായി ശൈഖ് എന്ന പേരിലാണ് അദ്ദേഹം അറിയപ്പെടുന്നത്. ഇറാഖിലെ ബസ്വറയുടെയും വാസിത്വിൻറെയും ഇടയിലുള്ള ഗ്രാമമാണ് രിഫാഈ. ഈ ഗ്രാമത്തിൽ ബനീ രിഫാഅഃ ഗോത്രത്തിൽ ആയിരുന്നു ഇദ്ദേഹത്തിൻറെ ജനനം. പ്രസിദ്ധമായ സൂഫി സരണി  രിഫാഇയ്യ ത്വരീഖത്തിൻറെ സ്ഥാപക ഗുരുവായ ശൈഖ് അഹ്മദ് രിഫാഇയെ സുൽത്താനുൽ ആരിഫീൻ (ആത്മീയ ജ്ഞാനികളുടെ ചക്രവർത്തി ) എന്ന അപര നാമത്തിലാണ്  സൂഫികൾ  വിശേഷിപ്പിക്കുന്നത്.
ജീവചരിത്രം
ഹസൻ പ്രവിശ്യയിൽ ഹിജ്റ 500-ൽ  (ക്രി.1106 സെപ്റ്റംബർ ) പ്രവാചക പരമ്പരയിൽ പെട്ട കുടുംബത്തിലായിരുന്നു  ശൈഖ് രിഫായിയുടെ ജനനം. സമുന്നത പണ്ഡിതനും ഖുർആൻ പാരായണ വിദഗ്ദ്ധനുമായ സയ്യിദ് അബുൽ ഹസ്സൻ  അലി പിതാവും,   ഫാത്വിമ അൻസാരിയ്യ  മാതാവും ആണ്. മാതാപിതാക്കൾ  ആത്മീയ തേജസ്വികളായിരുന്നതും,അമ്മാവൻ  ശൈഖ് മൻസൂർ സ്സാഹിദ്  അറിയപ്പെടുന്ന അധ്യാത്മിക ഗുരുവായിരുന്നതും  ശൈഖ് രിഫാഇക്ക് അധ്യാത്മികതയോട് ചെറുപ്പത്തിലേ പ്രതിപത്തിയുണ്ടാകാൻ കാരണമായി എന്ന് വിശ്വസിക്കപ്പെടുന്നു.
വിദ്യാഭ്യാസം
മാതുലനായ ശൈഖ് മൻസൂർ ആയിരുന്നു രിഫാഇയുടെ  പ്രഥമ ഗുരു. അലിയ്യുൽ ഖാരി അൽ വാസ്വിത്വിയുടെ ശിഷ്വത്വം സ്വീകരിച്ചു ഖുറാൻ  മുഴുവൻ  ഹൃദിസ്ഥമാക്കി. ശൈഖ് അബുല്ലൈസ്, ശൈഖ് അബൂബക്കർ അൽ  വാസിത്വി, അബ്ദുൽ  മലിക്കുൽ  ഖർനുബി, ശൈഖ് മൻ സൂറിൽ  ബത്വാഇഹി,  തുടങ്ങിയ ഗുരുക്കന്മാരിൽ  നിന്ന്  തജ്വീദ് (ഖുറാൻ  പാരായണ ശാസ്ത്രം) , ഫിഖ്ഹ് (കർമ്മ  ശാസ്ത്രം), തത്ത്വശാസ്ത്രം , തഫ്സീർ  (ഖുർആൻ വ്യാഖ്യാനം) , ഹദീസ് (പ്രവാചക സരണി) , തസ്വവ്വുഫ് (ആധ്യാത്മികത )  ബദീഅ്  തുടങ്ങിയ  വിജ്ഞാന ശാഖകളിൽ   പ്രാവീണ്യം നേടിയ ശേഷം  ഗുരുവര്യനായ അബുൽ  ഫള്ല് അലിയ്യുല്ഖാരിയിൽ  നിന്ന് ഇജാസത്ത്(മാർഗ്ഗ ദർശന  അനുമതി) നേടി.
ശൈഖ് മൻസൂറുസാഹിദ്, ശൈഖ് അലിയ്യുൽ വാസിത്വി എന്നിവരിൽ നിന്നും ആധ്യാത്മിക ജ്ഞാനം കരസ്ഥമാക്കിയ അഹ്മദ് വിവിധ പാതകൾ പിന്നിട്ട്   സാധക മുറകൾക്കും, ഏകാന്ത വാസത്തിനും, ദേശാടനത്തിനും ശേഷം ജന്മ ഗ്രാമത്തിനടുത്ത പ്രദേശമായ ബത്വാഇയിൽ ആശ്രമം പണിയുകയും ആത്മീയ അധ്യാപനം നടത്തുകയും ചെയ്തു. തീർത്തും ഭൗതിക വിരക്തിയിലധിഷ്ഠിതമായ ജീവിതം നയിച്ചിരുന്ന ഇദ്ദേഹത്തിൽ നിന്നും  ലക്ഷ കണക്കിന് മുരീദുകൾ (ശിഷ്യന്മാർ)  ബൈഅത് (പ്രതിജ്ഞ ) ചെയ്ത് വിദ്യ നുകർന്നിരുന്നുവന്നു കരുതപ്പെടുന്നു. ആയുധഭ്യാസ പ്രകടനങ്ങളും, സിംഹം , നരി തുടങ്ങിയ ഹിംസ്ര ജന്തുക്കളുമായി ഇട ചേർന്ന് ജീവിക്കുന്നതും രിഫാഇയുടെ മുരീദന്മാരുടെ പ്രതേകതയായിരുന്നു. സാഹസിക പ്രവർത്തനങ്ങളോടൊപ്പം ആതുരാലയങ്ങളിൽ സന്ദർശനം നടത്തിയുള്ള കാരുണ്യ പ്രവർത്തനങ്ങളും അവർ നടത്തിയിരുന്നു.
ലളിത ജീവിതവും, അധ്യാപനവും കാരുണ്യ പ്രവർത്തനങ്ങളും ആയിരുന്നു അഹ്മദ് രിഫാഇയുടെയും മുഖമുദ്ര. കുഷ്ഠ രോഗികളെ കണ്ടെത്തി ഖാൻ ഖാഹിലേക്ക് (ആശ്രമത്തിലേക്ക് ) കൊണ്ട് വന്ന് പരിചരിക്കാനായിരുന്നു ദിവസത്തിൽ ഏറിയ പങ്കും അദ്ദേഹം മാറ്റിവെച്ചിരുന്നത്. കുഷ്ഠരോഗികളുടെയും പക്ഷവാതരോഗികളുടെയും വസ്ത്രങ്ങൾ  അലക്കിക്കൊടുക്കാനും, കുളിപ്പിക്കാനും, മുടി വാർന്നു  കൊടുക്കാനും, ഭക്ഷണം നൽകി അവരോടൊപ്പം തന്നെ ഭക്ഷിക്കാനും താല്പര്യം കാട്ടിയിരുന്നു. അന്ധന്മാരെ പരിചരിക്കുക, വിറക് ശേഖരിച്ചു ദരിദ്ര വൃദ്ധ വിധവ ജന വിഭാഗങ്ങൾക്ക്  എത്തിച്ചുകൊടുക്കുക,  രോഗികളെ സന്ദർശിക്കുക, ആവിശ്യമായ സേവനങ്ങൾ ചെയ്തു കൊടുക്കുക തുടങ്ങിയ പ്രവർത്തനങ്ങളാൽ ജന ഹൃദയത്തിൽ അദ്ദേഹം സ്ഥാനം പിടിച്ചു. രോഗം ബാധിച്ചു തെരുവിലുപേക്ഷിക്കപെടുന്ന മൃഗങ്ങളെ ശുശ്രൂഷിക്കാനും അദ്ദേഹം സമയം കണ്ടെത്തിയാതായി കാണാം. ഇത്തരത്തിൽ 40 ദിവസം ഒരു നായയെ പരിചരിക്കുകയും, പരിചരണത്താൽ  രോഗം മാറിയ നായ മരണം വരെ രിഫായിയോടൊപ്പം  ഉണ്ടായിരുന്നതും അദ്ദേഹത്തിൻറെ  മഹിമ വെളിവാക്കുന്ന സംഭവമാണ്. ഒട്ടേറെ അത്ഭുത പ്രവർത്തനങ്ങൾ ജീവിതത്തിൽ നടത്തിയെന്ന് വിശ്വസിക്കപ്പെടുന്ന ഇദ്ദേഹം ഹിജ്റ 12 -05 -578 ന് വ്യാഴാഴ്ച ഉച്ച നമസ്കാര  സമയത്ത്  ലോകത്തോട് വിടപറഞ്ഞു. ഇറാക്കിലെ താൾ ആവാറിലാണ് ഇദ്ദേഹത്തിൻറെ സ്മൃതി മണ്ഡപം സ്ഥിതി ചെയ്യുന്നത്.
അവലംബം
വർഗ്ഗം:സൂഫികൾ
ഉടുക്ക്
തെക്കെ ഇന്ത്യയിലെ പുരാതനമായ ഒരു കൊട്ടു വാദ്യമാണ്, ഉടുക്ക്. നാടൻ കലകളിലും, ക്ഷേത്രങ്ങളിലും അയ്യപ്പൻ പാട്ടുകളിലും ഒക്കെ ഉടുക്ക് ഉപയോഗിക്കാറുണ്ട്. കാവടിയാട്ടം, കാരകം, വില്ലുപാട്ട്, ലാവണി പാട്ട്, തുടങ്ങി ഒട്ടു മിക്ക നാടൻ കലകളിലും ഉടുക്കിനു പ്രാധാന്യം ഉണ്ട്. പുരാതന തമിഴ് സാഹിത്യത്തിൽ ഉടുക്കിനെ പറ്റി പരാമർശം ഉണ്ട്. “തുടി” എന്നാണ് അന്ന് അറിയപ്പെട്ടിരുന്നത്. ശിവന്റെ രൂപമായ നടരാജന്റെ ഇടം കൈയ്യിൽ ഉടുക്കാണ് സങ്കൽപ്പിക്കപ്പെടുന്നത്.
മദ്ധ്യഭാഗം വ്യാസം കുറഞ്ഞ ഒരു തുകൽ‌വാദ്യമാണ്‌ ഉടുക്ക്. രണ്ടു വായ്കളിലും തോലു കൊണ്ട് മൂടിയിരിക്കുന്നു. തോൽ‌വായകൾ തോൽ‌ചരടുകൾ കൊണ്ട് മുറുക്കി അവയെ തോളിൽ തൂക്കാൻ വണ്ണം നീളമുള്ള ചരടിനാൽ ബന്ധിച്ചിരിക്കുന്നു. ഇടതുകൈയാൽ ഉടുക്കിന്റെ നടുഭാഗത്ത് താഴ്തുകയും അല്പം ഉയർത്തുകയും ചെയ്തു കൊണ്ട് ഉടുക്കു വായനക്കാരൻ ശബ്ദത്തിന്റെ ആവൃത്തി നിയന്ത്രിക്കുന്നു. വലതു കൈയിലെ വിരലുകൾ ഉപയോഗിച്ച് താളമിടുകയും ചെയ്യുന്നു.
വർഗ്ഗം:തുകൽ‌വാദ്യങ്ങൾ വർഗ്ഗം:കേരളത്തിലെ വാദ്യോപകരണങ്ങൾ
യുമ, അരിസോണ
അമേരിക്കൻ ഐക്യനാടുകളിൽ അരിസോണയിലെ യുമ കൌണ്ടിയിലെ ഒരു നഗരവും കൌണ്ടി സീറ്റുമാണ് യുമ (കൊക്കോപ്പ: യും). 2000 ലെ യു.എസ്. സെൻസസ് അനുസരിച്ച് ജനസംഖ്യ 77,515 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 93,064 ആയി വർദ്ധിച്ചിരുന്നു.
യുമ കൌണ്ടികൂടി ഉൾപ്പെടുന്ന യുമ, അരിസോണ മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയയിലെ ഒരു പ്രധാന നഗരമാണ് യുമ. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്, യുമാ MSA യിലെ 2014 ൽ‌ കണക്കാക്കിയ ആകെ ജനസംഖ്യ 203,247 ആണ്. 85,000 ൽ അധികം വിരമിച്ചവർ യുമയെ അവരുടെ ശൈത്യകാല വസതിയാക്കി മാറ്റിയിരിക്കുന്നു. യുമ നഗരം അരിസോണ സംസ്ഥാനത്തിന്റെ തെക്കുപടിഞ്ഞാറേ കോണിൽ യുമ മരുഭൂമിയുടെ ഉപമേഖലയിൽ സോനോറ മരുഭൂമിയിലാണു സ്ഥിതിചെയ്യുന്നത്.
ചരിത്രം
ആയിരക്കണക്കിന് വർഷങ്ങളായി ഈ പ്രദേശത്തെ ആദ്യകാല വാസക്കാർ തദ്ദേശീയ അമേരിക്കൻ ഇന്ത്യൻ സംസ്കാരങ്ങളും ചരിത്രപരമായ ഗോത്രങ്ങളും ആയിരുന്നു. അവരുടെ പിൻഗാമികൾ ഇപ്പോൾ കൊക്കോപ്പ, ക്വെച്ചൻ റിസർവേഷനുകളിൽ അധിവസിക്കുന്നു.
1540-ൽ ഹെർണാണ്ടോ ഡി അലാർകോണിന്റെയും മെൽച്ചിയോർ ഡയസിന്റെയും കീഴിലുള്ള സ്പാനിഷ് കൊളോണിയൽ പര്യവേഷകർ ഈ പ്രദേശം സന്ദർശിക്കുകയും കൊളറാഡോ നദി മുറിച്ചു പ്രകൃത്യാ കടക്കാൻ പറ്റിയ ഈ പ്രദേശം ഒരു നഗരത്തിന് അനുയോജ്യമാണെന്ന് തിരിച്ചറിയുകയും ചെയ്തു. കൊളറാഡോ നദി ഒരു പ്രദേശത്ത് 1,000 അടിയിൽ താഴെ വീതിയുള്ളതായി ചുരുങ്ങുന്നു. യുമ ക്രോസിംഗിലൂടെ കൊളറാഡോ നദി മുറിച്ചുകടന്ന സൈനിക പര്യവേഷണങ്ങളിൽ ജുവാൻ ബൂട്ടിസ്റ്റ ഡി അൻസയുടെ സംഘം (1774), മോർമൻ ബറ്റാലിയൻ (1848), കാലിഫോർണിയ കോളം (1862) എന്നിവ ഉൾപ്പെടുന്നു. 1870 കളുടെ അവസാനം കാലിഫോർണിയ ഗോൾഡ് റഷിന്റെ കാലത്തും അതിനുശേഷവും, സതേൺ എമിഗ്രന്റ് പാതയിലേയ്ക്കുള്ള കടത്ത് മാർഗ്ഗത്തിന്റെ പേരിലും യുമ ക്രോസിംഗ് അറിയപ്പെട്ടിരുന്നു. കാരണം യാത്രക്കാർക്ക് വളരെ വിശാലമായ കൊളറാഡോ നദി മുറിച്ചുകടക്കാൻ കഴിയുന്ന ചുരുക്കം പ്രകൃതിദത്ത സ്ഥലങ്ങളിൽ ഒന്നായിരുന്ന ഇത് അക്കാലത്ത് കാലിഫോർണിയയിലേക്കുള്ള ഒരു കവാടമായി കണക്കാക്കപ്പെട്ടു.
ആദ്യകാല കുടിയേറ്റകേന്ദ്രങ്ങൾ
അമേരിക്കൻ ഐക്യനാടുകൾ ഫോർട്ട് യുമ സ്ഥാപിച്ചതിനുശേഷം, രണ്ട് പട്ടണങ്ങൾ നദിയുടെ ഒരു മൈൽ താഴേക്ക് വികസിപ്പിക്കപ്പെട്ടു. ഇതിൽ കാലിഫോർണിയയുടെ ഭാഗത്തുള്ള നഗരത്തെ അവിടെ നദി മുറിച്ചുകടക്കുന്ന ജെയ്‌ഗേഴ്‌സ് ഫെറിയുടെ ഉടമയുടെ പേരായ ജെയ്‌ഗർ സിറ്റി എന്നാണ് വിളിച്ചിരുന്നത്. ബട്ടർഫീൽഡ് ഓവർലാന്റ് മെയിൽ ഓഫീസും സ്റ്റേഷനും രണ്ട് ആലകളും ഒരു ഹോട്ടലും രണ്ട് കടകളും മറ്റ് വാസസ്ഥലങ്ങളുമുണ്ടായിരുന്ന ഇത് അക്കാലത്ത് ഈ രണ്ടു നഗരങ്ങളിൽ കൂടുതൽ വലിപ്പമുള്ളതായിരുന്നു. രണ്ടാമത്തേതിനെ കൊളറാഡോ സിറ്റി എന്നാണ് വിളിച്ചിരുന്നത്. നദിയുടെ തെക്കു ഭാഗത്ത് ഇപ്പോഴത്തെ അരിസോണയിൽ ഊഹക്കച്ചവടക്കാരനായ ചാൾസ് പോസ്റ്റൺ വികസിപ്പിച്ചെടുത്ത ഈ നഗരം ചുങ്കപ്പുരയുടെ സൈറ്റായിരുന്നു. ആരംഭിക്കുമ്പോൾ, മെക്സിക്കോയുടെ ഭരണത്തിലുള്ള സോനോറയുടേയും മെക്സിക്കോ, കാലിഫോർണിയ എന്നിവകൾക്കുമിടയിലെ അതിർത്തികളുടെ വടക്കുമാറിയായിരുന്നു ഇത് സ്ഥിതിചെയ്തിരുന്നത്. അമേരിക്കൻ ഐക്യനാടുകളുടെ ഗാഡ്‌സ്‌ഡെൻ വാങ്ങലിന് ശേഷം ഈ നഗരം ന്യൂ മെക്സിക്കോ പ്രദേശത്തിന്റെ അതിർത്തിയിലായി. ഈ പ്രദേശം 1863 ൽ അരിസോണയുടെ ഭാഗമായി മാറി. അക്കാലത്ത് കൊളറാഡോ സിറ്റിയുടെ പ്രദേശം സാൻ ഡീയേഗോയിൽ രജിസ്റ്റർ ചെയ്തിരിക്കുകയും ഗില നദിയുമായുള്ള സംഗമത്തിന് തൊട്ടുതാഴെയുള്ള കൊളറാഡോ നദിയുടെ രണ്ട് കരകളും കാലിഫോർണിയയുടെ അധികാരപരിധിയിലാണെന്ന് തിരിച്ചറിയപ്പെടുകയും ചെയ്തു. സാൻ ഡീയേഗോ കൌണ്ടി അവിടെ നിന്ന് വർഷങ്ങളായി നികുതി പിരിച്ചിരുന്നു.
1853 മുതൽ അരിസോണ സിറ്റി എന്ന ചെറിയ വാസസ്ഥലം കോട്ടയിൽ നിന്ന് ഉയർന്ന പ്രദേശത്തു വളർന്നുവരികയും 1858 ൽ അവിടുത്തെ തപാലോഫീസിന്റെ പേരിൽ സംയോജിപ്പക്കപ്പെടുകയും ചെയ്തു. വെയിലത്തുണക്കിയ ഇഷ്ടികകൊണ്ടുള്ള വാസസ്ഥലങ്ങളും രണ്ട് കടകളും രണ്ട് സൽക്കാര ശാലകളും ഇവിടെ ഉണ്ടായിരുന്നു. കൊളറാഡോ സിറ്റിയും ജെയ്‌ഗർ സിറ്റിയും 1862 ലെ മഹാപ്രളയത്താൽ പൂർണ്ണമായും നശിപ്പിക്കപ്പെടുകയും പിന്നീട് ഉയർന്ന സ്ഥലത്ത് പുനർനിർമ്മിക്കേണ്ടി വരുകയും ചെയ്തു. അക്കാലത്ത് കൊളറാഡോ പട്ടണം അരിസോണ പട്ടണത്തിന്റെ ഭാഗമായിത്തീർന്നു. 1873 ൽ ഇതിന് യുമ എന്ന പേര് ലഭിച്ചു.
ആദ്യകാല വികസനം
1854 മുതൽ, കൊളറാഡോ നദിയുടെ മുകളിലേക്കും താഴേക്കുമുള്ളള ഗതാഗതത്തിനുള്ള ഒരു പ്രധാന ആവിക്കപ്പൽ സ്റ്റോപ്പായിരുന്നു കൊളറാഡോ സിറ്റി. 1862 ലെ വെള്ളപ്പൊക്കത്തിനുശേഷം ഇത് അരിസോണ സിറ്റിയുടെ ഭാഗമായി. കൊളറാഡോയിൽ പ്രവർത്തിച്ചിരുന്ന വിവിധ ഖനികളിലേയ്ക്കും സൈനിക ഔട്ട്‌പോസ്റ്റുകൾക്കും ആവിക്കപ്പലുകൾ യാത്രക്കാരെയും ഉപകരണങ്ങളെയും കൊണ്ടുപോയിരുന്നു; അതുപോലെ ഗിലാ നദിയിലൂടെ ന്യൂ മെക്സിക്കോ ടെറിട്ടറിയിലേക്കുള്ള വാഗൺ ഗതാഗതത്തിന്റെ അവസാന ഭാഗമായിരുന്നു അക്കാലത്ത് കൊളറാഡോ സിറ്റി. കൊളറാഡോ നദിയുടെ തീരത്തുള്ള റോബിൻസൺസ് ലാൻഡിംഗിലും 1864 മുതൽ പോർട്ട് ഇസബെലിലും അവർ കപ്പലിൽനിന്നുളഅള ചരക്കുകൾ ഇറക്കിയിരുന്നു. ഇന്ന് ഒരു സംസ്ഥാന ചരിത്ര പാർക്കായി മാറിയ യുമ ക്വാർട്ടർമാസ്റ്റർ ഡിപ്പോട്ട് 1864 മുതൽ ഇന്നത്തെ അരിസോണയിലെ എല്ലാ കോട്ടകളും കൊളറാഡോയുടെയും ന്യൂ മെക്സിക്കോയുടെയും വലിയ ഭാഗങ്ങളിലും കപ്പലുകളിൽ നിന്നെത്തിയ സാധനങ്ങൾ സംഭരിക്കുകയും വിതരണം നടത്തുകയും ചെയ്തു. അരിസോണ ഒരു പ്രത്യേക പ്രദേശമായി മാറിയതിനുശേഷം, 1871 ൽ ആദ്യത്തെ സീറ്റായ ലാ പാസിന് പകരമായി യുമ നഗരം കൗണ്ടിയുടെ കൗണ്ടി സീറ്റായി മാറി.
സതേൺ പസഫിക് റെയിൽ‌റോഡ് 1877 ൽ നദിക്കുകുറുകെ പാലം പണിയുകയും നദിയിലെ ഏക സ്റ്റീം ബോട്ട് കമ്പനിയായിരുന്ന ജോർജ്ജ് അലോൺസോ ജോൺസന്റെ കൊളറാഡോ സ്റ്റീം നാവിഗേഷൻ കമ്പനിയെ ഏറ്റെടുക്കുകയും ചെയ്തു. 1879 ൽ പോർട്ട് ഇസബെൽ ഉപേക്ഷിക്കപ്പെടുകയും യുമ നഗരം നദിയിലെ പുതിയ നാവിഗേഷന്റെ അടിത്തറയായി മാറുകയും ചെയ്തു. അവിടുത്തെ ഗോഡൊണുകളും കപ്പൽശാലയും യുമയിലേക്ക് മാറ്റി സ്ഥാപിക്കപ്പെട്ടു.
ഘടന
യുമ നഗരത്തിന്റ ചാർട്ടറിന് കീഴിൽ ഒരു ചാർട്ടർ നഗരമായാണ് യുമ നഗരം പ്രവർത്തിക്കുന്നത്. നഗരത്തിലെ തിരഞ്ഞെടുക്കപ്പെട്ട സർക്കാരായ സിറ്റി കൗൺസിൽ, മേയർ-കൗൺസിൽ സർക്കാർ സമ്പ്രദായത്തെ പിന്തുടരുകയും അതിലെ അംഗങ്ങൾ ഉൾപ്പെടുകയും ചെയ്യുന്നു :
മേയർ
യുമ നഗരത്തിന്റെ മേയർ നഗരത്തിന്റെ ചീഫ് എക്സിക്യൂട്ടീവ് ഓഫീസറായി പ്രവർത്തിക്കുന്നു. അദ്ദേഹം നാല് വർഷത്തേക്കാണ് തിരഞ്ഞെടുക്കപ്പെടുന്നത്. സാധാരണയായി നഗരത്തിൽ നിന്നുള്ളയാളെ മേയറായി തിരഞ്ഞെടുക്കുന്നു. മേയറിന് ഇനിപ്പറയുന്ന അധികാരങ്ങളും ഉത്തരവാദിത്തങ്ങളുമുണ്ട്: സിറ്റി കൗൺസിലിന്റെ ഒരു എക്സ് ഒഫീഷ്യോ ചെയർമാനായി പ്രവർത്തിക്കുന്നതോടൊപ്പം (അതിന്റെ എല്ലാ ഓർഡിനൻസുകളും നടപ്പിലാക്കുന്നുവെന്ന് ഉറപ്പാക്കുന്നു), മീറ്റിംഗുകൾ വിളിക്കുകയും അതിന്റെ അദ്ധ്യക്ഷത വഹിക്കുകയും സത്യപ്രതിജ്ഞകൾ നടത്തുകയും പ്രഖ്യാപനങ്ങൾ പുറപ്പെടുവിക്കുകയും ചെയ്യുക എന്നിവയാണിവ. നഗരത്തിന്റെ ഔദ്യോഗിക തലവനായി കോടതികൾ മേയറെ അംഗീകരിക്കുകയും പോലീസിന്റെ അധികാരം ഏറ്റെടുക്കാനും വലിയ അപകടസമയങ്ങളിൽ വിളംബരത്തിലൂടെ നഗരം ഭരിക്കാനും അദ്ദേഹത്തിന് അധികാരമുണ്ട്.
നഗര കൗൺസിൽ
യുമ നഗരത്തിന്റെ ഭരണസമിതിയായ യുമ സിറ്റി കൗൺസിലിൽ മുനിസിപ്പൽ വിഷയങ്ങളിൽ നിയമനിർമ്മാണത്തിനുള്ള എല്ലാ അധികാരങ്ങളും നിക്ഷിപ്തമാണ്. നാല് വർഷത്തേക്ക് നഗരത്തിൽ നിന്ന് തിരഞ്ഞെടുക്കപ്പെട്ട ആറ് കൗൺസിൽ അംഗങ്ങളും യുമ മേയറുംകൂടി ഉൾപ്പെടുന്നതാണ് നഗര കൗൺസിൽ. മേയറുടെ താൽക്കാലിക അഭാവത്തിൽ മേയറുടെ ചുമതലകൾ വഹിക്കുന്നതിനായി ഒരു ഡെപ്യൂട്ടി മേയറെ കൗൺസിൽ തിരഞ്ഞെടുക്കുന്നു. ഗാരി നൈറ്റ്, ലെസ്ലി മക്ക്ലെൻഡൺ, ജേക്കബ് മില്ലർ, എഡ്വേഡ് തോമസ്, മൈക്ക് ഷെൽട്ടൺ, കാരെൻ വാട്ട്സ് എന്നിവരാണ് നിലവിലുണ്ടായിരുന്ന കൗൺസിൽ അംഗങ്ങൾ.
ഭൂമിശാസ്ത്രം
പടിഞ്ഞാറ് കാലിഫോർണിയയുടെയും തെക്ക് മെക്സിക്കോയുടെയും അതിർത്തികൾക്കടുത്തായും കൊളറാഡോയുമായുള്ള ഗിലാ നദിയുടെ സംഗമത്തിന്റെ തൊട്ടു പടിഞ്ഞാറായുമാണ് യുമ നഗരം സ്ഥിതിചെയ്യുന്നത്. പസഫിക്കിന്റെ ഒരു ശാഖയായ കാലിഫോർണിയ ഉൾക്കടലിൽ നിന്ന് (കോർട്ടെസ് കടൽ) ഏകദേശം 60 മൈൽ ദൂരത്തിലായാണ് ഈ നഗരം നിലനിൽക്കുന്നത്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾപ്രകാരം നഗരത്തിന്റെ ആകെ വിസ്തീർണ്ണം 106.7 ചതുരശ്ര മൈൽ (276 ചതുരശ്ര കിലോമീറ്റർ) ആണ്, അതിൽ 106.6 ചതുരശ്ര മൈൽ പ്രദേശം (276 ചതുരശ്ര കിലോമീറ്റർ) കരഭൂമിയും ബാക്കി 0.1 ചതുരശ്ര മൈൽ (0.26 ചതുരശ്ര കിലോമീറ്റർ) (0.07 ശതമാനം) ജലവുമാണ്.
കാലാവസ്ഥ
കാലാവസ്ഥ അതിന്റെ തീവ്രതയാൽ യുമ നഗരത്തെ ശ്രദ്ധേയമാക്കുന്നു. അമേരിക്കൻ ഐക്യനാടുകളിലെ ജനവാസമുള്ള ഏതൊരു സ്ഥലത്തേക്കാളും ഏറെ വരണ്ടതും, ഏറ്റവും സൂര്യപ്രകാശമുള്ളതും, ഏറ്റവും കുറഞ്ഞ ഈർപ്പമുള്ളതുമായ നഗരമാണ് യുമ എന്നതുപോലെതന്നെ ഏറ്റവും കുറഞ്ഞ മഴയുള്ളത്, കൂടാതെ വർഷത്തിൽ ഏറ്റവും കൂടുതൽ ദിവസങ്ങൾ അതായത് 175 ദിവസങ്ങളിൽ - ദിനേന പരമാവധി താപനില 90 ° F (32 ° C) അല്ലെങ്കിൽ ഉയർന്ന താപനില അനുഭവപ്പെടുന്ന നഗരവുംകൂടിയാണിത്.
ഫഹദ് ഫാസിൽ
മലയാള ചലച്ചിത്രരംഗത്ത് പ്രവർത്തിക്കുന്ന ഒരു നടനും നിർമാതാവും ആണ് ഫഹദ് ഫാസിൽ (ജനനം: 8 ഓഗസ്റ്റ് 1982). ദേശീയ ചലച്ചിത്ര പുരസ്കാരവും സംസ്ഥാന ചലച്ചിത്ര പുരസ്കാരവും നേടിയിട്ടുള്ള ഫഹദ് മലയാളത്തിന് പുറമെ തമിഴ്, തെലുങ്ക് ഭാഷാ ചിത്രങ്ങളിൽ അഭിനയിച്ചിട്ടുണ്ട്.
ജീവിതരേഖ
പ്രശസ്ത മലയാള സിനിമ സംവിധായകൻ ഫാസിലിൻ്റെയും റോസീനയുടേയും മകനായി 1982 ഓഗസ്റ്റ് 8ന് ആലപ്പുഴയിൽ ജനിച്ചു. മലയാള ചലച്ചിത്ര അഭിനേതാവായ ഫർഹാൻ ഫാസിൽ സഹോദരനാണ്.
തൃപ്പൂണിത്തുറ ചോയ്സ് സ്ക്കൂളിലും, ഊട്ടി ലൗഡേലിലുള്ള ലോറൻസ് സ്ക്കൂളിലുമായാണ് ഫഹദ് സ്ക്കൂൾ വിദ്യാഭ്യാസം പൂർത്തിയാക്കിയത്. അതിനുശേഷം എസ്.ഡി.കോളേജിൽ നിന്നും ബി.കോം.ബിരുദം എടുത്തു. മിയാമി സർവകലാശാലയിൽ നിന്നും ബിരുദാനന്തരബിരുദവും കരസ്ഥമാക്കി.
ഫഹദിന്റെ ആദ്യചിത്രം കൈയെത്തും ദൂരത്ത്  കാര്യമായ ചലനങ്ങളൊന്നും ഉണ്ടാക്കിയില്ലെങ്കിലും അതിലെ മനോഹരമായ ഗാനങ്ങൾ ശ്രദ്ധിക്കപ്പെട്ടു. പിന്നീട് പഠനത്തിനായി വിദേശത്തേക്കു പോയ ഫഹദ്, തിരിച്ചു വരുന്നത് മലയാള സിനിമയിലെ നവീന സംരംഭമായ കേരള കഫേ എന്ന സിനിമയിലൂടെയാണ്. "ഇതിലെ മൃത്യഞ്ജയം" എന്ന ചിത്രത്തിലെ അഭിനയത്തിലൂടെ ഫഹദ് തന്റെ തിരിച്ചുവരവറിയിച്ചു. തുടർന്ന് ബി.ഉണ്ണികൃഷ്ണൻ്റെ പ്രമാണി എന്ന സിനിമയിൽ മമ്മൂട്ടിക്കൊപ്പം ശ്രദ്ധേയമായ വേഷം ചെയ്തു.